Slučaj „Ružo rumena“: Oglasio se advokat Gagija Jovanovića\nShowbiz Autor:Lidija Stoisavljević24. jun. 202114:02 > 14:0312 komentara\nGoran Draganić, advokat glumca Dragana Gagija Jovanovića, oglasio se izjavom u vezi s tužbom koju je protiv njegovog klijenta podneo glumac Nebojša Ljubišić. Kako između ostalog stoji u Draganićevoj izjavi, pesma "Ružo rumena" nastala je 1987. godine, u zajedničkom autorstvu dvojice glumaca, što je, prema rečima advokata, Jovanović uvek jasno isticao u svojim intervjuima.\nPisanu izjavu advokata Dragana Gagija Jovanovića dostavljenu redakciji Nova.rs prenosimo u celosti.\nS obzirom na činjenicu da se poslednjih dana intezivno odvija tabloidno suđenje Draganu Gagiju Jovanoviću, uz iznošenje neistinitih i neosnovanih navoda u vezi sa autorskim pravima na pesmi “Ružo rumena”, želeo bih kao advokat Dragana Gagija Jovanovića da iznesem nekoliko bitnih činjenica.\nPre svega, pesma “Ružo rumena” je nastala davne 1987. godine u zajedničkom autorskom stvaralaštvu kako Dragana Jovanovića, tako i Nebojše Ljubišića.\nO toj činjenici, njihovom zajedničkom stvaranju kultne pesme “Ružo rumena”, Dragan Jovanović se na RTS-u i u drugim medijima u svojim intervjuima uvek jasno izjašnjavao.\nNebojša Ljubišić Foto: Printscreen/YouTube\nNa žalost, od 2007. godine, pa do danas, profesionalni i lični putevi Dragana Jovanovića i Nebojše Ljubišića su apsolutno razdvojeni i oni nemaju nikakav kontakt.\nGagija Jovanovića kolega s klase tužio zbog „Ruže rumene“\nDetalji tužbe protiv Gagija Jovanovića zbog „Ruže rumene“\nSvako ko ima potrebu da obavesti nadležnu organizaciju o svom autorskom angažmanu treba to da uradi, te je samim tim veoma čudno i krajnje neobično da se neko ko pledira da je isključivi autor pesme od 1987. godine, nije setio da prijavi svoje autorsko stvaralaštvo sve do 2020. godine.\nUpravo sve te činjenice koje su veoma zanimljive, moraju da se utvrđuju jedino pred nadležnim sudom, a ne nikako po tabloidima i medijima.\nPodsetimo, ranije je za Nova.rs glumac Nebojša Ljubišić potvrdio da je u sudskom procesu s kolegom Draganom Jovanovićem jer je navodno on jedini autor muzike i dela teksta čuvene pesme „Ružo rumena“.\n„Tačno je da smo u sudskom procesu. Stav advokatske kancelarije je da se za sada ne oglašavamo“, rekao je on u kratkoj izjavi za naš portal.\nDa su Gagiju Jovanoviću zbog sudskog procesa s Ljubišićem blokirane isplate tantijema za Nova.rs je u zvaničnoj izjavi potvrdio i direktor Sokoja, Dejan Manojlović.\n„Advokat glumca Nebojše Ljubišića uputio je dopis Sokoju dana 30.7.2020. godine, u kome se navodi da osporava autorstvo glumcu Draganu Jovanoviću za pesmu ‘Ružo rumena’ nad kompozicijom u potpunosti, a nad tekstom delimično, a koju je glumac Dragan Jovanović Sokoju dana 05.03.2014. godine prijavio kao svoje autorsko delo“, izjavio je ranije za Nova.rs on, te dodao:\n„U skladu sa aktima i procedurom, Sokoj je blokirao tantijeme za ovu numeru i pozvao lica u konfliktu da u roku od šest meseci međusobno reše ovaj problem ili da Nebojša Ljubišić pokrene spor pred sudom. Od Advokatske kancelarije koja zastupa Ljubišića, Sokoj je dobio dokaz da je spor pokrenut, te blokada tantijema ostaje do pravnosnažnog okončanja sudskog spora, u kom će sud potvrditi ko je autor“, naveo je između ostalog Manojlović.\nGagi Jovanović prethodnih dana nije odgovarao na pozive i poruke naše redakcije.\nadvokatGagi JovanovićNebojša LjubišićRužo rumenatužba


Konkurs za doktorske i postdoktorske stipendije Ežen Jonesko\n/ Rektorat Centar za međunarodnu saradnju /Vijesti /Konkurs za doktorske i postdoktorske stipendije Ežen Jonesko\nAgencija frankofonih univerziteta (AUF) u centralnoj i istočnoj Evropi sa zadovoljstvom vas obavještava da je objavljen konkurs za doktorske i postdoktorske stipendije Ežen Jonesko /Eugen Ionescu', za 2018/2019. godinu :\nRok za prijavu: 4. novembar 2018. godine\nCiljna grupa: doktorandi i istraživači iz svih oblasti, čiji je matični univerzitet član AUF mreže u frankofonim zemljama i u Alžiru (izuzev Rumunije), koji žele da stažiraju 3 mjeseca u Rumuniji, u jednom od 25 univerzitetskih prijemnih centara.\nPeriod mobilnosti: od marta do jula 2019. godine\nmjesečnu sumu od 1000 eura za studente postdoktorskih studija, 800 eura za doktorande;\nMolim vas da proslijedite informaciju osobama koje bi mogle biti zainteresovane i koje odgovaraju traženim kriterijumima.\nSpisak univerziteta koji prihvataju studente je naznačen u pozivu. Što se oblasti istraživanja tiče, postoje određene teme koje su date orijentaciono, ali kandidati mogu sami da predlože temu. U tom slučaju, molimo vas da ih povežete sa kompetentnom osobom koja bi im najbolje mogla pomoći da zajedno izaberu oblast i temu istraživanja.


U petak počinje obeležavanje 31. januara, Dana grada\n21. januar 2013, Vranje\nU petak 25. januara u 17.00 sati, u Sportskoj hali u Vranju biće održan humanitarni turnir u malom fudbalu, čime će i zvanično početi obeležavanje 31. januara, Dana grada Vranja. Na turniru će nastupiti ekipe Grada Vranja, Policijske uprave, Vojske Srbije, medija, Uprave carina, BAT Vranje,...\nOdržan sastanak o stanju privatizovanih preduzeća\n18. januar 2013, Vranje\nU maloj sali Skupštine grada održan je sastanak rukovodstva Grada na kome je bilo reči o aktuelnom stanju privatizovanih firmi u Vranju. Prema rečima gradonačelnika Zorana Antića, postoje preduslovi za ekonomski oporavak preduzeća u stečaju jer postoje zainteresovani investitori koji...\nIzgradnja gasovoda neće uticati na životnu sredinu\nU maloj sali Skupštine grada održana je javna prezentacija Studije o proceni uticaja na životnu sredinu projekta izgradnje gasovoda Leskovac – Vranje. Prema ovoj studiji, realizacija projekta neće uticati na životnu sredinu, odnosno na biljni i životinjski svet koji je na trasi...\nPotpisan ugovor o rekonstrukciji OŠ “J.J.Zmaj”\nGradonačelnik Vranja Zoran Antić potpisao je Ugovor o sanaciji fasade, zameni stolarije i uređenju trotoara i dvorišta osnovne škole „Jovan Jovanović Zmaj“ u Vranju. Realizaciju projekta vrednog oko 10 miliona dinara zajednički finansiraju Fondacija...


13.02.2018 Svet Ratni izveštaji Sirija / Irak Svet Planeta Video\nRuska avijacija obnovila je napade na terorističke položaje na severu Hame gađajući uporišta terorističke grupe DŽaiš al Iza u gradovima Lataminah i Kafr Ziti.\nOčekuje se da vazdušno udari obuhvate i grad Morak jedno od najvećih uporišta terorista na ovom delu fronta. Avioni su poleteli iz ruske baze u Latakiji.\nPrema nekim procenama upravo bi ova tri grada mogla da budu nova meta Sirijske arapske armije nakon što je stabilizovan front kod Abu Dahura. Snimak predaje poslednjih 300 boraca ID u Idlibu pogledajte OVDE. Izvor: Pravda\nBombardovanje terorista u Istočnoj Guti.\nAFERA PRED IZBORE, PUTIN LJUT: Eskort dama mu se obratila, tvrdi da je pretrpela grupno silovanje od strane oligarha i zvaničnika (VIDEO)\nPRONAĐEN TAJNI MAGACIN ID: Pogledajte šta je sve zarobljeno, SAA se pohvalila onim što je stiglo iz Izraela (VIDEO)\nAMERIKANCI OBJAVILI SNIMKE SVOG ZLOČINA: Ovako su pobili Ruse i Sirijce kod Deir Ez Zora (VIDEO)


Beta 11. jula 2018. 12:30\nGrčka je odlučila da protera dve diplomate Rusije i zabrani ulazak za još dve zbog „ilegalnih radnji protiv državne bezbednosti“, medju kojima je i pokušaj da ugroze sporazum Grčke i Makedonije, postignut prošlog meseca, piše danas atinski list „Katimerini“, pozivajući se na diplomatske izvore.\nPo informacijama „Katimerinija“ iz „visokih diplomatskih izvora“, proterivanje ruskih diplomata i zabrana dolaska drugih je odgovor Atine na „nezakonite radnje na grčkoj teritoriji, koje predstavljaju mešanje u unutrašnje poslove Grčke“.\n„Ovaj slučaj obelodanjuje skrivenu napetost koja postoji izmedju Atine i Moskve poslednje dve godine, iz razloga povezanih sa opštom bezbednošću u regionu“, piše list.\nTa odluka Atine nije „grom iz vedra neba“, već odgovor posle „niza koordiniranih aktivnosti za širenje ruskog uticaja u Grčkoj“, dodaje list.\nPo diplomatskim izvorima „Katimerinija“, razni „mehanizmi“ povezani s ruskim interesima u Grčkoj pokušavali su da se mešaju u njena unutrašnja pitanja.\nTako se „obezbedjivanjem materijala i finansijskim podsticajima pokušavalo da se utiče na opštine i mitropolite“ Grčke pravoslavne crkve „da bi se stekao uticaj na Svetoj Gori, za nesmetano ostvarivanje dominacije“, a bilo je i „pokušaja kupovine vladinih zvaničnika, koji su, prema istim informacijama, propali“.\nPo rečima visokih diplomatskih izvora na koje se poziva list, te aktivnosti „deo su sistematskog napora za potkopavanje suvereniteta i medjunarodnog prava“.\nPrimer je „pokušaj da interveniše u posebno osetljiva nacionalna pitanja i interese Grčke na Balkanu, posebno u spor sa Makedonijom oko naziva“, piše u tekstu bez detalja o tome.\nDiplomatski izvori ipak ukazuju na to da „Grčka, kao što je uvek činila, i dalje želi da zadrži dobre odnose sa Rusijom, da jača prijateljstvo dva naroda, saradnju vlada i civilnog društva sa obe strane, medjutim to može da se zasniva samo na jednakosti i uzajamnom poštovanju suvereniteta i nezavisnosti dve zemlje“.\nList navodi da diplomatski izvori „naglašavaju da je Atina bila veoma oprezna u grčko-ruskim odnosima, za šta je primer slučaj Skripalj“ – uzdržanost Grčke prema tvrdnji da je Rusija otrovala nekadašnjeg špijuna u Velikoj Britaniji.\nGrčka je izbegla i da sledi primer drugih zapadnih zemalja koje su proterale ruske diplomate, a taj stav Atine je pozdravilo rusko političko rukovodstvo, piše „Katimerini“ koji u dva obimna članka o ruskom mešanju nije izneo pojedinosti.


Grčkoj ni centa dok ne odluči ostaje li u evrozoni\nZastave Grčke i EU, a u pozadini Akropolj, Atina, 11. jul 2011.\nKriza u Grčkoj je i dalje u centru pažnje evropskih lidera koji su su se okupili u Kanu na samitu G20 zbog zabrinutosti da se dužnička kriza u evrozoni pogoršava.\nEvropske lidere je naljutila Papandreuova najava da će raspisati referendum o paketu pomoći Grčkoj, vrednom 130 milijardi evra, koji je dogovoren na samitu 27. oktobra.\nLideri evrozone zadržali su oslednju tranšu vrednu osam milijardi evra iz finansijske pomoći Grčkoj dok u toj zemlji ne bude održan referendum o tom paketu.\nOčekuje se da će referendum u Grčkoj biti održan 4. i 5. decembra.\nU toj zemlji je prisutno nezadovoljstvo novim paketom pomoći jer se predviđa smanjenje plata u javnom sektoru i povećanje poreza što zahtevaju lideri evrozone.\nPapandreuova ucjena za spas funkcije\nGrči premijer Jorgos Papandreu nakon razgovora sa nemačkom kancelarkom Angelom Merkel i francuskim predsednikom Nikolom Sarkozijem koji su izrazili zabrinutost zbog njegove odluke o referendumu rekao je da veruje da je grči narod u stanju da donese pravu odluku.\n"Suština je da ovo nije samo pitanje programa. Ovo je pitanje da li želimo da osanemo u euro zoni. To je vrlo jasno – trebalo bi da bude jasno svima. Ja verujem da će biti pozitivan ishod. Verujem da Grci žele da ostanu u euro zoni i verujem da će ovaj referendum to pokazati", kaže Papandreu.\nLideri Nemačke i Francuske poručili su u Kanu da Grčka neće dobiti ni cent evropske pomoći dok se ne izjasni o tome da li želi da ostane u evrozoni.\nJoš jedna runda razgovora\nAngela Merkel je izjavila da lideri evrozone žele da Grčka ostane u evrozoni ali je insisitirala na tome da odluke Atine prete da destabilizuju region.\n"Šesta tranša može biti plaćena kada Grčka prihvati sve delove odluke od 27. oktobra i kada odluka na referendumu u vezi sa eurom bude pozitivna", kaže Merkel.\nNikola Sarkozi poručio je da je na Grčkoj da donese odluku "da li želi da nastavi avanturu sa ostalima".\n"Mi smo spremni da pomognemo Grčkoj jer je solidarnost kamen temeljac evropske konstrukcije što je takođe i princip lojalnosti ali to podrazumeva da i Grčka mora da ispuni svoj deo obaveza", naveo je Srakozi.\nIstovremeno je Kina odbila da se obaveže da će kupiti akcije Evropskog fonda za stabilnost jer zahteva pojašnjenje situacije sa Grčkom.\nAnalitičari navode da postoje strahovanja da bi rezultati glasanja na referendumu mogli biti negativni po paket pomoći Grčkoj što će, prema mišljenju brojnih analitičara, ugroziti napore za rešavanje dužničke krize u evrozoni.\nGrčki premijer Jorgos Papandreu, arhivska fotografija\nGrči premijer Jorgos Papandreu, rekao je kako je insistirao na širem konsezusu, ali da nije uspeo da ga dobije.\n"Pokušao sam da napravim šiti konsenzus sa svim partijama, razgovrao sam više puta sa liderima i da je postojao on postojao očigledno je da referendum ne bi bio potreban. Ali, ja verujem da postoji širi konsenzus među narodom i zato želim da se čuje njihov glas", kaže Papandreu.\nIz Sarkozijeve kancelarije je najavljena još jedna runda razgovora tokom četvrtka prepodne u vezi sa Grčkom, na kojoj će učestvovati Nemačka, Italija, Španija i MMF - ali ne i sama Grčka.


Vrh Pentagona ide na sve ili ništa — da pomogne Bajdenu - 08.09.2020, Sputnik Srbija\nAmeričkom vojno-industrijskom kompleksu smeta što predsednik Donald Tramp želi da smanji vojni angažman SAD i povuče vojsku iz Sirije i Avganistana. Ide se na... 08.09.2020, Sputnik Srbija\nanalize i mišljenja, sad, donald tramp, pentagon, aleksandar pavić, izbori\n22:45 08.09.2020 (Osveženo: 15:30 29.10.2021)\nAmerički predsednik Donald Tramp javno je napao vrh oružanih snaga i optužio Pentagon da vodi ratove kako bi se uvećavao profit vojne namenske industrije.\n„Znam da vojni vrh nije u ljubavi sa mnom, ali vojnici jesu. Vrh Pentagona nije, oni ne žele ništa drugo osim da vode ratove, kako bi sve one ’divne‘ kompanije iz industrije naoružanja, koje proizvode bombe, rakete i avione, bile srećne i zadovoljne“, rekao je Tramp na konferenciji za novinare u Beloj kući.\nOdličan poznavalac prilika u SAD politikolog Aleksandar Pavić za Sputnjik kaže da je Tramp izjavio upravo ono što sve vreme misli. On podseća da je slične izjave američki predsednik imao i tokom 2016. godine, jer je jedan od glavnih stubova njegove kampanje bilo zalaganje za prekid besmislenih ratova u koje se Amerika umešala.\n„Kritikovao je nekoliko vojnih intervencija, najpre onu u Iraku, još tad je udario u interese vojnoindustrijskog kompleksa. Međutim, morao je da spusti loptu zbog svih napada kojima je izložen otkako je postao predsednik. Otvaranje afere ’Raša gejt‘, koja traje više od tri godine, nateralo ga je da ne otvara suviše frontova, ovaj je delimično zatvorio tako što je povećavao Pentagonu budžet“, kaže Pavić.\nOn podseća da je Tramp zaoštrio odnose ne samo sa vojnoindustrijskim kompleksom, već i sa dobrim delom Stejt departmenta, ali i obaveštajne zajednice, posebno sa CIA, ali i sa Ef-Bi-Ajom, pa je morao da negde nađe saveznike, te da je to dodatni razlog davanja novca Pentagonu.\nAmerički vojnici ukrcavaju se u avion C-160 tokom napuštanja operativne baze Farah u Avganistanu\n„Privremeno je ugasio taj front, ali ne i potpuno, sve vreme smo svedoci udara penzionisanih vrlo visokih američkih oficira, čak i bivših načelnika Generalštaba, pa i njegovog nekadašnjeg ministra odbrane Džejmsa Matisa, koji ga javno kritikuje. Te kritike su u poslednjih nekoliko meseci postale još jače.“\nTrampova najnovija kritika vojske zapravo je reakcija na poslednje javne nastupe brojnih vojnih rukovodilaca iz Pentagona, koji tvrde da su odnosi sa predsednikom države sve napetiji. Vojni zvaničnici kažu da je Tramp javno izgovorio grube i uvredljive kvalifikacije na račun pripadnika američke vojske i ratnih veterana.\nPojedini američki mediji preneli su da je prvi čovek SAD tokom zvanične posete Francuskoj u novembru 2018. godine, na komemoraciji povodom 100 godina od završetka Prvog svetskog rata na vojnom groblju u En Marni, davao neprimerene izjave i uvredljive kvalifikacije na račun poginulih vojnika.\nDonald Tramp žestoko je demantovao ove navode, a Aleksandar Pavić kaže da su ovu informaciju demantovali i ljudi koji su prisustvovali skupu.\n„To je bilo sračunato da uništi Trampov imidž među Amerikancima patriotama, ne samo među vojskom, već i biračkim telom. Ali Tramp je u pravu kada kaže da ga vrh Pentagona većinom ne voli, ali da ga vojska voli. Većinski, vojska je glasala za Trampa, među običnim vojnicima i nižim oficirima on uživa mnogo veću podršku nego što je uživaju demokrate“, ističe naš sagovornik.\n„Oficiri su u tradicionalnoj Americi neka vrsta božanstva, kao što je nekada bio srpski oficir među Srbima. Dovoljno je da kažete da ste penzionisani oficir, što viši čin to bolje, još ako ste bili u Vijetnamu ili kasnije u Iraku ili Avganistanu, imate punu slobodu da kažete šta god hoćete na medijima, kojima dobro dođe da to kažete, ako sledite njihovu agendu“, objašnjava Pavić.\n© AP Photo / Cliff Owen"Ide se na sve ili ništa u pokušaju da se na bilo koji način pomogne Bajdenu da pobedi, vojno - industrijski kompleks želi da vrati kontrolu u Beloj kući", kaže Pavić.\n"Ide se na sve ili ništa u pokušaju da se na bilo koji način pomogne Bajdenu da pobedi, vojno - industrijski kompleks želi da vrati kontrolu u Beloj kući", kaže Pavić.\nNa sve ili ništa — da Bajden pobedi\nOva činjenica ne čudi našeg sagovornika, on smatra da su u finišu kampanje sve stvari izašle na videlo, a posebno činjenica da vojnoindustrijskom kompleksu smeta što Tramp želi da smanji američki vojni angažman.\n„Nekoliko puta je probao da potpuno povuče vojsku iz Sirije, stalno pritiska da se povuče ostatak vojske iz Avganistana, tako da im zaista smeta, a teško je da ga otvoreno napadaju zbog velikog vojnog budžeta koje im je odobravao. Ali sada se bliže izbori, ide se na sve ili ništa u pokušaju da se na bilo koji način pomogne Bajdenu da pobedi. Toj močvari, a močvara je vojnoindustrijski kompleks, na prvom mestu je da vrati pozicije u Beloj kući, da je povrati pod svoju kontrolu“, zaključuje Aleksandar Pavić u razgovoru za Sputnjik.


31.10.2017 17:35 Administrator 1040\nZasijao krov – novi izgled stadiona Voždovca!\nNa "krovu" Stadion šoping centra se ove sezone igra najlepši fudbal. Voždovac se nakon prvog kruga takmičenja nalazi na poziciji koja vodi u evropska takmičenja, a da postaje i pravi evropski takmac pokazuje i činjenica da su ozbiljni projekti odrađeni na „krovu“. Voždovac definitivno postavlja standarde i pomera granice. Foto: FK Voždovac...\n31.10.2017 17:19 juznevesti.com 1462\nFanovi italijanskog Milana, Borusije iz Dortmunda, Notingem Foresta, te Njukasla, bili su protivnici Nišlijama, koji su navijači Stouka, na neobičnom turniru u malom fudbalu, održanom u Sofiji. Pravo iz Engleske, dresovi ovog premijerligaša stigli su ekipi iz Niša, kojima je ovo bio “vetar u leđa”, pa su uspeli da osvoje prvo mesto, a utisci su im, kako sami...\n31.10.2017 13:03 sportdc.net 1089\nZvezda hoće Ajversona i Zagorca\nNedavno je predsednik KK Crvena zvezda Nebojša Čović najavio da prelazni rok u aktuelnom šampionu ABA lige nije završen. Prema poslednjim informacijama spremaju se promene u igračkom kadru crveno-belih. Turski mediji javljaju, kako je pitanje dana kada će u ekipu, koju predvodi mladi stručnjak Dušan Alimpijević, stići Rade Zagorac i američki centar Kolton...\n31.10.2017 06:00 Administrator 825


фебруар 2018 - Elicio\nфеб 17 2018 13 августа, 2021\nInstalacija prve, od ukupno 21 vetroturbine, u okviru kompleksa vetroparka Alibunar (42 MW). Završena je u sredu 14. februara. Jak vetar i otežani vremenski uslovi usporavaju planiranu dinamiku transporta delova turbina i njihovo montiranje, ali se očekuje da do kraja meseca kompletno bude instalirano još nekoliko turbina. Istovremeno, odvijaju se radovi na izgradnji trafo stanice.\nфеб 2 2018 13 августа, 2021\nJak vetar, koji je uključio žuti alarm Hidrometereološkog zavoda Srbije, odložio je specijalni transport turbina koje se nalaze u pančevačkoj luci. Zbog ovih, nepredviđenih vremenskih okolnosti, specijalnog transporta neće biti ni u subotu3. februara, dok će dinamika daljeg prevoza i izgradnje biti naknadno definisani.\nфеб 1 2018 13 августа, 2021\nPrvi delovi turbina koje će biti postavljene u vetroparku Alibunar (42 MW) dopremljene su uspešno na gradilište kompanije Elicio. Za sutra, petak 2.februar, kao i subotu 3. februar, planirana su nova dopremanja specijalnim vangabaritnim prevozom u ranim jutarnjim i prepodnevnim časovima. Zbog izuzetno jakog vetra, koji onemogućava pretovar komponenti, nije moguće dati preciznu satnicu, ali …\nStigli prvi delovi turbina, sutra i u subotu novi transport Detaljnije »


Sastanak Predsjedavajućeg ombudsmana BiH sa Vermontom i CER-om – Otvoreno\nPauk služba odnijela automobil Nebojši Vukanoviću u Banjaluci (VIDEO)\nObjavljena detaljna uputstva: Šta putnici iz BiH smiju, a šta ne unijeti u Hrvatsku\nPočela registracija za pomoć od 100 KM mladima od 16 do 29 godina, evo kako da se prijavite\nIzvor: 28.05.2021, 14:55 20.1k Views\nPredsjedavajući ombudsman Bosne i Hercegovine prof. dr. Ljubinko Mitrović održao je danas sastanak sa predstavnikom Omladinskog centra „Vermont“ gospodinom Damirom Radenkovićem i predstavnikom „Centra za edukaciju i istraživanje“ gospodinom Mladenom Dokićem.\nTeme sastanka bile su tekuće aktivnosti organizacija, priprema za nove projektne aktivnosti koje se planiraju na području Brčko distrikta BiH i Bijeljine, kao i potencijalne mogućnosti zajedničke saradnje između pomenute tri organizacije.\nTakođe, važan dio sastanaka posvetio se i razgovoru o Zakonu o pristupu javnim informacijama sa fokusom na „ćutanje administracije“, a sve sa ciljem omogućavanja što bolje zaštite ljudskih prava i razvoja komunikacionih kanala između javnosti i lokalne samouprave.\n“Dosadašnja praksa je pokazala da institucije nekada odbijaju dati informacije navodeći u svojim odgovorima da za to upravo ne postoji javni interes ili da se radi o osobnim podacima čije objavljivanje je zabranjeno zakonom o zaštiti losobnih podataka. U tim slučajevima, veoma je važno zatražiti dokaz o tome da su takve javne institucije provele test javnog interesa, odnosno obrazloženje o tome koje konkretno tražene informacije predstavljaju osobne podatke.” kaže Mladen Dokić, direktor Centra za edukaciju i istraživanje.\n“Današnji sastanak je bio uvodna aktivnost u nastavak saradnje i naredne korake koji proističu iz iste, a koji će se realizovati na području Brčko distrikta BiH u narednih nekoliko mjeseci.” navode iz Vermonta.\nDritan Abazović: Crna Gora šalje predstavnika na obeležavanje Oluje\nPušten u rad sistem koji detektuje nevezanje pojasa i upotrebu telefona


Da li ste znali da iz Srbije možete da trgujete cenom akcija kompanija Adidas i Najki - Biznis Telegraf.rs\n19/08/21 | 07:00\nGodina 2021. je, za sada, veoma uspešna za najveće svetske proizvođače sportske opreme, ako je suditi po kretanju cena akcija kompanija iz te branše\nAkcije kompanije Najki (Nike) skočile su preko 50% od početka godine, dok su akcije Adidasa porasle preko 15%. Otvaranje svetske ekonomije i izlazak ljudi iz kućnog karantina u parkove, teretane i sportska igrališta, pospešili su potražnju i prodaju proizvoda ovih kompanija.\nKapitalRS, za sve koji su zainteresovani da nauče kako da trguju cenom akcija Najkija i Adidasa putem interneta (takozvani finansijski ugovor za razliku, engl. CFD) ili žele da prošire svoja saznanja, pripremio je besplatni vodič “Kako trgovati cenom akcija Najkija i Adidasa”. Vodič je prilagođen svim nivoima znanja i možete ga preuzeti putem linka ispod.\nBesplatni vodič “Kako trgovati cenom akcija Najkija i Adidasa” preuzmite ovde.\nNike je jedan od svetskih lidera u industriji sportske obuće, odeće i prateće opreme. Poslednjih godina, strategija kompanije bila je usredsređivanje na prodaju na kineskom tržištu gde je postigla dvocifreni rast prodaje. Tokom poslednjeg tromesečja, Najki je objavio podatke koji pokazuju da je prodaja porasla za 96% nakon što je kompanija drastično povećala online prodaju. Od tada, cena akcija dostiže rekordne vrednosti.\nAdidas, drugi po veličini proizvođač sportske opreme, počeo je posebno da učvršćuje svoju poziciju u SAD. Kompanija, koja istorijski gledano nije imala Najkijev "cool" ugled, usredsredila se na sponzorstva sa poznatim zvezdama iz tenisa i drugih sportova, a kompanija je potpisala i ugovore sa slavnim ličnostima poput Kanje Vesta i Bijonse.


Novi selektor muške košarkaške reprezentacije BiH - Kozarac.ba\nTridesetosmogodišnji kapiten reprezentacije BiH i Košarkaškog kluba Bosna, koji će se na kraju ove sezone oprostiti od aktivne igračke karijere, u ulozi selektora će naslijediti Mensura Bajramovića, kojem je istekao ugovor nakon Evropskog prvenstva u Srbiji Crnoj Gori, odžanog septembra 2005. godine. Prvi zadatak koji očekuje novog selektora bit će nastup u kvalifikacijama za Evropsko prvensvo, koje će se 2007. održati u Španiji.\nSelekcija BiH nalazi se u grupi s Izraelom, Makedonijom i Portugalom. Selektorski debi Maković će imati 31. augusta ove godine, kada najbolji košarkaši BiH u 1. kolu kvalifikacija gostuju u Izraelu.\nNa prijedlog Stručnog savjeta KK BiH Predsjedništvo je izabralo kandidate za selektore za još pet reprezentativnih selekcija, koje u ovoj godini također očekuju nastupi na evropskoj sceni. Za selektora ženske seniorske reprezentacije izabran je Zoran Mikeš, najbolje bh. juniore će voditi Miralem Zubović, juniorke Milan Jovanić, kadete Ilija Volarić, te kadetkinje Vesna Bajkuša.\nPredsjednik i generalni sekretar KS BiH Nihad Imamović i Husein čelilović dobili su zaduženje da sa svim imenovanim obave razgovore o njihovom angažmanu do 21. aprila. Ukoliko se postigne obostrana saglasnost, treneri su obavezni Stručnom savjetu KS BiH dostaviti Programe i planove selekcija za koje su imenovani do 25 aprila ove godine.\nNogomet: Češka – BiH 2:1\nĆatić: BiH je mala država, moramo se držati zajedno


Koštunica: Saradnja sa EU, ali ne i članstvo : Nadlanu.com\nKoštunica: Saradnja sa EU, ali ne i članstvo\nObjavljeno 24. dec 2013. / 14:52:02\nPokretanje otvorene javne rasprave o budućnosti Srbije, koja bi se okončala referendumom na kome bi se građani izjasnili da li žele da uđu u EU, je ona demokratska procedura koju je danas, na promociji svoje knjige, predložio predsednik Demokratske stranke Srbije Vojislav Koštunica.\nKoštunica je na promociji svoje knjige "Politička neutralnost ili Evropska unija" rekao danas da je njen cilj "da podstakne ono čega trenutno nema, a to je otvorena rasprava o budućnosti Srbije, a centralno pitanje je da li je opravdan ulazak Srbije u EU".\n"Članstvo u EU ugrožava budućnost Srbije kao države... U interesu Srbije je da sarađuje sa EU, a ne da bude njen član. 'Da' saradnji sa EU, 'da' saradnji sa drugim državama, ali 'ne' članstvu u EU. To sve govori da Srbija treba da bude politički neutralna", naveo je Koštunica.\nOn je pojasnio da Srbija ne treba da bude ni član nijedne druge političke grupe, jer će joj politička neutralnost doneti "svaku vrstu slobode i neutralnosti - i ekonomsku, i političku, i kulturnu".\nUkazao je da Srbija od kada je potpisala Sporazum o stabilizaciji i pridruživanju sa EU "beleži loše ekonomske rezultate, a od kada je 2011. započela pregovore sa Prištinom, povlači se sa Kosova".\n"Srbija treba da redefiniše odnose sa EU, ili narodski rečeno, da raščisti odnose sa EU", poručio je bivši premijer i predsednik DSS i dodao da je "Unija priznanjem nezavisnosti Kosova zloupotrebila poverenje Srbije".\nOn je, takođe, upitao da li je Srbiji potrebno da posle dva iskustva - prve Jugoslavije i druge komunističke Jugoslavije, "potisne svoje nacionalne interese i uđe u neku nadnacionalnu tvorevinu kao što je EU", koja je uz to i "nedemokratska tvorevina, sa preglomaznim birokratskim aparatom".\n"Pomalo je nekadašnju komunističku Moskvu zamenio ovaj evrounijski Brisel... Cilj Srbije treba da bude Srbija sama", istakao je Koštunica.


Muškarci stradaju više od žena u saobraćaju - AUTOMOBILI\n12/05/2021 9:57:26 PM\nNASLOVNA / VESTI / Muškarci stradaju više od žena u saobraćaju\nMuškarci stradaju više od žena u saobraćaju\nNebojsa Todorovic 18/07/2015\tVESTI\nKako se navodi u analizi podataka o strukturi poginulih, prema starosti i polu, u saobraćajnim nezgodama u Srbiji od 2010. do 2014, koju je sprovela Agencija za bezbednost saobraćaja, muškarci predstavljaju mnogo veći problem sa aspekta bezbednosti saobraćaja od žena.\nU odnosu na starost učesnika najveći rizik od pogibije u saobraćaju imaju mladi, starosti od 20 do 24 godine. Kako se navodi u zaključku Agencije, to može da se dovede u vezu sa kraćom dužinom vozačkog staža, kao i sa stavovima, psihofizičkim stanjem, sposobnostima…\nMuškarci čine 81 odsto svih mladih poginulih u saobraćajnim nezgodama u Srbiji.\nRezultati istraživanja pokazuju da razlike u riziku smrtnog stradanja muške i ženske populacije postoje čak i ako se uzme u obzir činjenica da muškarci učestvuju više u saobraćaju (posebno kao vozači) od žena.\nMuškarci čine 81 odsto svih mladih poginulih u saobraćajnim nezgodama u Srbiji. Rezultati istraživanja pokazuju da razlike u riziku smrtnog stradanja muške i ženske populacije postoje čak i ako se uzme u obzir činjenica da muškarci učestvuju više u saobraćaju (posebno kao vozači) od žena.\nSvaki četvrti poginuli učesnik u saobraćaju je osoba starija od 65 godina. Kada se nađu u saobraćaju, osobe starije od 65 godina, imaju za 50 odsto veću verovatnoću da dožive saobraćajnu nezgodu u kojoj će smrtno stradati od prosečnog rizika za ostatak populacije stanovništva u Srbiji.\nOsobe starije od 65 godina najviše smrtno stradaju u svojstvu pešaka.\nKako je objašnjeno takvi podaci se mogu dovesti u vezu sa opadanjem psihomotornih sposobnosti starijih osoba, ali i činjenicom da su prilikom takvih vrsta sudara ranjiviji i zbog svoje starosne dobi.\nOsim toga, starije osobe više smrtno stradaju u saobraćaju u svojstvu biciklista nego kao vozači putničkog vozila, navodi se u saopštenju.\nTagovimuskarci Nesreće nezgode opasnost Saobraćaj sudari zene\nPrethodno Renault Kwid dobio 1.0-litarski motor\nSledeće Test: Mercedes AMG GT [Video]


Home / IT / Kancelarija za IT i eUpravu i NALED testirali IT bezbednost podataka građana na lokalu. I Pirot deo projekta\nObjavio PV , 18.12.2018.\nBeograd, 18. decembar 2018.– Lokalne samouprave moraju da unaprede informacione sisteme, kapacitete IT službenika i procedure za upravljanje podacima građana. Iako bi većina gradova i opština mogla da se nosi sa potencijalnim eksternim hakerskim napadima, analiza Kancelarije za IT i eUpravu i NALED-a pokazala je da su prilično ranjivi i na potencijalne interne zloupotrebe informacija. Grad Pirot na ovom skupu predstavljao je pomoćnik gradonačelnika Goran Popović.\nLokalnim samoupravama se preporučuje da isključe iz upotrebe zastarelu opremu, koriste licencirane operativne sisteme i softvere nove generacije, redovno ih ažuriraju i primene savremenu bezbednosnu opremu i procedure u zaštiti informacija. Jedna od ključnih preporuka jeste i unapređenje upotrebe lozinki i autentikacije unutar lokalnih samouprava, kao i da se javnim službenicima ograniči pristup podacima koji nisu u njihovoj nadležnosti.\nPreporuke su kreirane u okviru projekta “Zaštita podataka o ličnosti i informaciona bezbednost na lokalu”, koji su realizovali NALED i Kancelarija za IT i eUpravu Vlade Srbije, uz podršku članica Saveza za e-upravu – Asseco SEE, Comtrade, IBM, KPMG, SAGA, SBS i SAP.\n„Cilj projekta bio je provera kvaliteta zaštite podataka građana na nivou lokalnih samouprava, te su osim istraživanja, sprovedeni i pen-testovi bezbednosti IT sistema, sajtova i aplikacija u osam gradova i dve opštine. Kragujevac, Užice, Vranje, Pirot, Šabac, Požarevac, Sombor, Zrenjanin, Vrnjačka Banja i Pećinci prve su lokalne samouprave u kojima su stručnjaci za informacionu bezbednost u saradnji sa nadležnima simulirali kontrolisan hakerski napad“, rekao je Mihailo Jovanović, direktor Kancelarije za informacione tehnologije i elektronsku upravu Vlade Srbije, na današnjem skupu o informacionoj bezbednosti na lokalu u Palati Srbija.\nOn je dodao da je ovo sve bio deo obuke, koja treba da obezbedi zašitu podataka građana u vreme digitalne transformacije i reforme javne uprave.\nNaime, iako ovih deset lokalnih samouprava čine pionire informacione bezbednosti, njihov proces zaštite podataka zapravo tek počinje. Pen-testiranje bi trebalo redovno da sprovode jednom godišnje, što je i preporuka svim opštinama i gradovima u Srbiji, imajući u vidu da ubrzan razvoj informacionih tehnologija iz dana u dan donosi nove pretnje i zahteva stalna prilagođavanja.\n– Čak 71% anketiranih nema mehanizme kontrole odliva informacija, dok dve trećine nije obavilo procenu bezbednosti IT sistema i zato smo danas gradonačelnicima i predsednicima opština uručili preporuke kako da u što kraćem roku obezbede bolju zaštitu IT sistema od zloupotreba. Razvoj eUprave predstavlja veliki izazov za opštine i gradove u Srbiji i NALED i Savez za e-upravu žele da im pomognu da unaprede održivost i bezbednost IT sistema kako bi bile spremne da pružaju e-servise, ali i kako bi imale svest o odgovornom korišćenju i čuvanju podataka koji su im povereni – rekao je Dejan Đokić, predsednik Izvršnog odbora NALED-a i direktor kompanije Asseco SEE.\nAnaliza sprovedena u okviru projekta je takođe pokazala da od 63 lokalne samouprave u Srbiji gotovo polovina nema odgovarajući propis o procedurama za informacionu bezbednost. Iako je u proseku na tek 65 stalno zaposlenih u lokalnoj administraciji jedan angažovan iz IT struke, četiri od pet opština i gradova ni za njih ne organizuje obuke i podizanje svesti na ovu temu.\nOsim testova IT sistema, u okviru projekta organizovane su radionice za rukovodstvo u opštinama i 119 javnih službenika u sektoru IT, kako bi se upoznali sa obavezama u okviru Zakona o zaštiti podataka o ličnosti i Zakona o informacionoj bezbednosti i planiranim izmenama regulative.\nNALED: Napušteni psi ujeli 77.500 građana, opštine…\nKo plaća porez na prenos apsolutnih prava u prometu…\n← Previous Story Debata NUNS-a u Pirotu\nNext Story → Vaspitni nalozi za maloletne počinioce krivičnih dela


Rabotnički, najnovije vesti - Naslovi.net\nPola lige promenilo trenere: Pala još jedna glava u Makedoniji\nAleksandar Vlaho otišao iz Rabotničkog. Nekadašnji osvajač duple krune Rabotnički je novi tim u Prvoj makedonskoj fudbalskoj ligi (PMFL) koji će u ovoj sezoni promeniti trenera. Aleksandar Vlaho je prošlost, mladi strateg, skoro godinu dana je bio… »\nU elitnim ligama zemalja u regionu u nedelju su odigrane samo tri utakmice, dve u Hrvatskoj i jedna u šampionatu Severne Makedonije. U 7. kolu hrvatske Premijer lige postignuti su ovi rezultati: Osijek - Split 66:104, Alkar - Furnir 68:78. U preostalom… »\nEX YU: Pelister slomio Feniks u 3/4, IIirija oduvala Tajfun\nSport klub 18.10.2021\nU regionu su u ponedeljak igrane četiri utakmice, tri u Severnoj Makedoniji i jedna u Sloveniji. S. Makedonija U makedonskoj Superligi Pelister je na svom parketu bio bolji od Feniksa 2010. Domaćin je prelomio meč u trećoj četvrtini koju je dobio sa… »\nMZT Skoplju gradski derbi\nSport klub 10.10.2021\nNa poslednjoj utakmici 2. kola severnomakedonske elitne lige drugi tim MZT Skoplja slavio je ubedljivo u gostima nad ekipom Angeli - 90:73. Domaćin gradskog derbija je samo u prvim minutima susreta bio u rezultatskoj prednosti, posle čega je MZT Skoplje… »\nDerbi za prvo mesto u Strumici, Rabotnički po tradiciji do novih bodova, Škendija nikada nije slavila u Strugi\nNajzanimljiviji u 8. kolu biće duel između Akademije Pandev i Škupija, a ako neko od njih pobedi zauzeće vodeću poziciju u makedonskoj eliti. (Od dopisnika Mozzart Sporta iz Skoplja) Akademija Pandev i Škupi su ekipe koje su pokazale najviše u… »\nNovi lider makedonskog prvenstva, Rabotnički opet odličan, Pelister osvojio drugi bod\nNeočekivan remi Akademije Pandev u Bitolju kod Pelistera doneo je promenu na vrhu Prve makedonske fudbalske lige. Veliki favorit Akademija Pandev nije uspeo da slavi na stadionu Tumbe Kafe. Pelister se opirao favoritu, meč je završen bez golova (0:0)… »\nNovo pojačanje u humskoj: Bivši igrač Sportinga pred potpisom za Partizan\nSrbija danas 08.09.2021\nRešenje na poziciji napadača. Dimitar Mitrovski 22-godišnji makedonski fudbaler od nedavno se nalazi na probi i trenira sa prvim timom Partizana. On će pokušati da se nametne treneru Stanojeviću i izbori ugovor. Makedonac može da igra na poziciji… »\nPolaznici škole fudbala “Prestiž” Vranje juče su sa svojim rukovodstvom, uz rođendansku tortu proslavili četiri godine postojanja škole. Tokom proteklih godina kroz ovu školu prodefilovalo je preko trista dečaka i devojčica koji su odigrali… »\nČetvrti rođendan vranjske Škole fudbala Prestiž FOTO\nVranje news 01.09.2021\nŠkola fudbala (ŠF) Prestiž u Vranju proslavila je četiri godine postojanja na svečanosti koja je tim povodom organizovana u prostorijama Kancelarije za mlade (OKCE). Deca iz ŠF Prestiž su u protekle četiri godine odigrali 404 utakmice, od toga 87… »\nRabotnički poveo trku\nFudbaleri Rabotničkog pobedili su Borec, u prvom kolu šampionata Severne Makedonije. Pobednika je odlučio gol Aleksandra Ristevskog, u 29. minutu. Istovetnim rezultatom (1:0), Makedonija Đorče Petrov je stigla do trijumfa protiv Pelistera. Jedini… »


Poslovanje nemačkog “Volkswagena” sa kamionima i autobusima i “Toyotin” proizvođač kamiona “Hino Motors” dogovorili su partnerstvo u razvoju tehnologija hibridnih vozila, umrežavanja, električnih vozila i autonomnih sistema vožnje.\nDve kompanije će ostati nezavisne, a zajedno će razvijati inovativne tehnologije, stoji u zajedničkom saopštenju.\nUprave i njihovi predstavnici oformili su odbor na kojem će raspravljati o dugoročnim ciljevima, istraživati i procenjivati saradnju na postojećim tehnologijama. Takođe, analiziraće inicijative za nove tehnologije u tom sektoru.\nUdruživanjem snaga u strateškom partnerstvu dve kompanije će "dobiti mogućnost širenja uticaja na svetskom nivou i izgraditi superiornu poziciju, koja će im omogućiti da se uspešno uhvate u koštac sa izazovima u industriji", ističe se u saopštenju.\n“Pepsi” naručio 100 električnih kamiona od “Tesle”\nOporavak FAP-a, svakom radniku po 6.000 EUR


TotalCar.rs » Novo postrojenje Aston Martina počinje sa proizvodnjom prvog SUV-a krajem sledeće godine\nAston Martin proizvodi svoje luksuzne GT modele u postrojenju u gradu Gejdon. Pre toga, oni su se proizvodili u mestu Njuport Pagnel. Međutim, prvi SUV model britanskog proizvođača će se sklapati u novoj fabrici u Velsu.\nPriprema gradilišta za novu fabriku u mestu Sent Atan u Južnom Velsu je počeča još 2016. godine, a sada je stigla vest da je završena druga faza (od ukuprno tri) radova.\nPostrojenje sa hangarima je ranije bilo u vlasništvu ministarstva odbrane Velike Britanije, a ako sve bude išlo po planu, krajem sledeće godine će tu početi proizvodnja prvog krosover modela kompanije Aston Martin, koji će biti inspirisan konceptom DBX iz 2015. godine, a koji bi trebalo da se zove Varekai kada stigne do proizvodnje.\nS obzirom da je počela i treća, završna faza izgradjne ovog objekta, koja podrazumeva opremanje tri modifikovana “super hangara” tehnologijom i opremom koja je potrebna za otpočinjanje proizvodnje automobila. radovi se polako privode kraju.\n“Oduševljeni smo radovima koji su postignuti na gradilištu”, rekao je izvršni direktor britnaskog proizvođača, Endi Palmer, nakon sastanka sa bordom direktora na gradilištu. On je dodao da je tim uradio savršen posao u unapređenju postrojenja, te da je izuzetno ponosan što je bio na čelu prvog zasedanja borda direktora u novoj fabrici.\nZa potrebe transformacije prostora je već angažovano 150 radnika, a očekuje se da će to postrojenje otvoriti 750 novih radnih mesta za ljude iz regiona.\nKamionom protiv upotrebe mobilnih telefona u saobraćaju\nSoftverska greška kriva za Uberovu fatalnu nesreću?\nSkuter za svaku priliku


Ako se zadrži trend broja živorođenih i umrlih u prvih osam meseci, negativan prirodni priraštaj do kraja godine u Srbiji će iznositi najmanje 64.200 stanovnika, izjavio je demograf Goran Penev. Republički zavod za statistiku (RZS) saopštio je da je od početka godine pa do kraja ...\nAko se zadrži trend broja živorodjenih i umrlih u prvih osam meseci, negativan prirodni priraštaj do kraja godine u Srbiji će iznositi najmanje 64.200 stanovnika, izjavio je danas demograf dr Goran Penev. Republički zavod za statistiku (RZS) saopštio je juče da je od početka ...\nDEMOGRAFSKI SUNOVRAT: Negativan prirodni priraštaj u Srbiji veći za 52 odsto nego 2019, ostajemo bez grada srednje ...\nBEOGRAD - Ako se zadrži trend broja živorođenih i umrlih u prvih osam meseci, negativan prirodni priraštaj do kraja godine u Srbiji će iznositi najmanje 64.200 stanovnika, izjavio je danas demograf dr Goran Penev.\nBroj preminulih u prvih osam meseci 2021. godine veći je za čak 15.124 u odnosu na desetogodišnji prosek broja umrlih u periodu januar–avgust, pokazuju najnoviji podaci Republičkog zavoda za statistiku (RZS). Prema podacima koje je objavio RZS, od početka godine, zaključno sa ...


Novo ime u istrazi ubistva Pantića\nNovo ime u istrazi ubistva Pantića\nDragan Tešić, pripadnik Dobrovoljačke garde Željka Ražnatovića Arkana, novo je ime koje se pominje u istrazi ubistva Milana Pantića, piše Politika.\nNa njegovu umešanost u ubistvo jagodinskog novinara ukazao je Stanko Kojić Geza (46), prilikom saslušanja u zatvoru u Foči, gde izdržava višedecenijsku zatvorsku kaznu zbog likvidacije bošnjačkih civila u julu 1995. godine u Srebrenici. I za samog Kojića postoje izvesne indicije da je umešan u Pantićevo ubistvo.\nPredsednik Komisije za istraživanje ubistva novinara u Srbiji Veran Matić, rekao je za „Politiku” da je Kojić izjavu u fočanskom zatvoru dao u prisustvu predstavnika srpskog i bosanskog tužilaštva.\n„Viši tužilac Jagodine, koji radi na slučaju ubistva Milana Pantića, ovlašćenje za saslušanje Kojića preneo je na grupu svojih kolega, koji su otputovali u Sarajevo i uz prisustvo tužilaca Bosne i Hercegovine ga saslušali. Razgovori su obavljeni u dva navrata, a urađeno je i poligrafsko veštačenje Kojićevog iskaza. Poligrafsku proveru radio je veštak iz Bosne jer srpskom to nije dozvoljeno po zakonu. Rezultati veštačenja biće nam poslati narednih dana. Budući da ne smem da iznosim detalje Kojićevog iskaza, kazaću samo da će se u narednom periodu raditi na njihovoj proveri“, kazao je Matić.\nPrema nezvaničnim informacijama, iz Kojićevog iskaza moglo je da se zaključi da je on informacije o ubistvu Milana Pantića imao neposredno pošto je ono izvršeno.\nKojić, koji se pre rata prezivao Savanović je, prema istim informacijama, naveo još neka imena mogućih učesnika u ubistvu Pantića što bi trebalo da bude dobar put u otkrivanju ubica.\n„Politikin” izvor blizak istrazi ubistva Milana Pantića otkriva da istražni organi koji rade na rasvetljavanju ovog slučaja proveravaju i umešanost Zorana Obrenovića, zvanog Maljić, u ovaj zločin jer je nekoliko svedoka, koji su do sada saslušani, pomenulo njegovo ime. Za Dragana Tešića se nezvanično smatra da je u bekstvu, i da pod drugim identitetom živi u Nemačkoj.\nNa umešanost Stanka Kojića, Dragana Tešića i Zorana Obrenovića prošle godine, policiji je ukazao Jugoslav Petrušić, nekadašnji pripadnik grupe „Pauk” čiji su članovi bili osumnjičeni za špijunažu.\nOn je 26. februara 2013. godine, u svojstvu građanina, na lični zahtev dao izjavu pripadnici Uprave kriminalističke policije. Iznošenju Petrušićevih saznanja u vezi sa ubistvom jagodinskog novinara, prisustvovali su i advokat Milorad Konstantinović, stručnjak za računarsku tehnologiju Branka Đuković i penzioner MUP-a, Petrušićev saradnik, Milan Glamočanin.\n„Dragan Tešić se hvalio da je sa Stankom Savanovićem 8. ili 9. juna 2001. godine iz Smedereva krenuo u Paraćin da se vidi sa čovekom koji će im izdati zadatak da nekoga prebiju. Nisu imali tablice na automobilu, pa ih je saobraćajna policija zaustavila. Posle sat vremena i urgencije nekih ljudi, dozvoljeno im je da nastave dalje. Odatle su otišli u Paraćin da se vide sa čovekom od koga je trebalo da dobiju informacije šta da rade. Pošto nisu završili posao, vratili su se u Smederevo, u stan u centru grada u kojem su bile smeštene prostitutke. Tu su ostali do jedan ili dva časa izjutra kada su ih pozvali i rekli im da ponovo hitno moraju na sastanak na autoput, prema Jagodini. Oko pet-šest sati ujutru bili su u Jagodini na licu mesta“, ispričao je Petrušić pred inspektorima.\nU nastavku iskaza, Petrušić je kazao da je Tešića i Savanovića „treće lice” dovezlo do mesta gde živi Pantić, a da je iz Tešićeve priče saznao da je Savanović tom prilikom kod sebe imao dršku krampa koja je bila isečena na pola sa zaobljenjem na kraju”.\nOn je inspektorima rekao i da je više puta pozvao Tešića da odu zajedno u policiju i predoče dokaze o ubistvu Pantića i da mu je on obećao da će to uraditi. Petrušić je kazao i da je „tajni kod za ubistvo Pantića bio „Jagodina P” što se odnosilo na jagodinsko pivo.\nTakav naziv nosila je i mera Devete uprave Službe državne bezbednosti koja je prisluškivala Milana Pantića – posvedočio je član grupe „Pauk”.


Izabrano idejno rešenje za koncertnu dvoranu Beogradske filharmonije Izabrano idejno rešenje za koncertnu dvoranu Beogradske filharmonije\nVlada Republike Srbije saopštila je da je, nakon jednogodišnjeg međunarodnog arhitektonskog konkursa koji je sproveo Program Ujedinjenih nacija za razvoj (UNDP), londonski arhitektonski studio Amande Levit (AL_A) izabran da izradi projekat nove koncertne dvorane Beogradske filharmonije.\nKoncertna dvorana Beogradske filharmonije je najveća kulturna investicija u regionu decenijama unazad. Smešten pored istorijske Palate Srbija na Novom Beogradu, projekat predstavlja izuzetnu posvećenost izgradnji svetlije, održivije budućnosti grada prema viziji Ivana Tasovca.\nU ime Vlade Srbije, u partnerstvu sa Kabinetom premijera Republike Srbije, Ministarstvom kulture i informisanja, Gradom Beogradom i Beogradskom filharmonijom, UNDP je 2021. godine pokrenuo međunarodni konkurs za dizajn namenjen najpoznatijim svetskim arhitektonskim firmama. Pristiglo je 37 prijava iz 15 zemalja, a osam kandidata je pozvano da pređe u sledeću fazu.\nMeđunarodni žiri, sastavljen od arhitekata, stručnjaka za koncertne dvorane i konkurse, kao i od predstavnika Vlade Srbije, Ministarstva kulture i informisanja, Grada Beograda i Beogradske filharmonije, ocenjivao je nacrte razvijene po detaljnim smernicama i tehničkim konceptima koje su izradili konsultanti za strateško planiranje umetnosti i kulture britanske multinacionalne firme Arup, kao i prema planu detaljne regulacije Grada Beograda.\nOd finalnih šest kandidata dobijenih i ocenjenih od strane žirija, za pobednika je proglašen londonski studio AL_A.\nVršilac dužnosti direktora Beogradske filharmonije Darko Krstić rekao je da budućnost te institucije konačno dobija svoje jasne konture, podsetivši na to da je, pre mnogo godina, nekadašnji direktor Filharmonije Ivan Tasovac krenuo u višedecenijski san – da sagradi veličanstveni dom za Beogradsku filharmoniju, vodeći orkestar u regionu, stvarajući međunarodno priznati centar za muziku, regionalni centar kulture i umetnosti i novi simbol Beograda i Srbije.\n“Oduševljeni smo rešenjem studija AL_A, dizajnom koji ne samo da slavi jedinstvenost našeg orkestra, već i pruža pristupačno, posebno i atraktivno mesto za društvena okupljanja u glavnom gradu Srbije, koje slavi stil života Beograda kao evropske metropole i novi dom Beogradske filharmonije kakav zaslužuje”, rekao je Krstić.\nDirektorka AL_A Amanda Levit istakla je da veličanstveno okruženje parka Ušće, na obalama reke Dunav, šalje moćnu poruku o preobraženju i ponovnom vraćanju prirodi naših gradova kako bismo ih učinili zelenijim i lepšim prostorima, ocenivši da je to odlično mesto da se pošalje poruka vizije Srbije za budućnost.\nOna je navela da će koncertna sala biti izraz skladnosti između prirode, arhitekture i muzike, na stožernoj tački u Evropi gde se susreću Istok i Zapad, napomenuvši da će to biti mesto gde će se ljudi iz svih krajeva i kultura, svih uzrasta i veština, okupljati kako bi uživali u muzici svih žanrova.\nPredsednica Vlade Republike Srbije Ana Brnabić istakla je da je koncertna dvorana Beogradske filharmonije trenutno najveći infrastrukturni projekat u oblasti kulture u Srbiji i u regionu, ali i jedan od najvećih u Evropi.\nPrema njenim rečima, jasno je koliko je važno ulaganje u kulturu i obrazovanje kao stubove uspešne i jake moderne države, što je država do sada i pokazala brojnim sličnim projektima.\nOva dvorana zasigurno će postati nova znamenitost Beograda i privući će nove posetioce u našu zemlju, ali i svojim bogatim kulturnim programom doprineti boljem kvalitetu životu svih naših građana, ocenila je predsednica Vlade.\nPremijerka je izrazila uverenje da će ovo postati još jedno čvorište za stvaranje kontakata i razmenu znanja, kreativnih ideja i iskustava kako domaćih, tako i stranih umetnika.\nOvaj studio predvodi međunarodni tim koji uključuje pejzažne projektante firme VDLA (Van Dyke Landscape Architects, Inc.), inženjere portugalske firme “AFA Consult” i lokalne arhitekte Beogradskog studija Zabriskie, dok Arup nastavlja svoju ulogu u domenu akustičnog dizajna.\nIzrada tehničke dokumentacije podeljena je u tri faze i biće u skladu sa Zakonom o izgradnji i planiranju. Rok za izradu tehničke dokumentacije i dobijanje svih potrebnih dozvola i saglasnosti procenjen je na 18 meseci.


Home Posao / Saradnja\nAgencija „Olimpija“ je u desetogodišnjem radu i razvoju proširila spektar svojih usluga, sa jedne – ali i tržište, sa druge strane. Ovo se odnosi kako na broj i vrstu korisnika usluga tj. klijenata – tako i na njihovu geografsku rasprostranjenost. Agencija saradjuje sa većinom domaćih banaka na području procene imovine kao i izrade biznis planova. Ovakav razvoj Agencije i poslova otvorio je mogućnost širenja mreže saradnika naše Agencije na teritoriji cele Republike Srbije.\nAgencija „Olimpija“ je spremna da svoj tim proširi sa saradnicima, poznavaocima problematike kojom se bavimo, iz različitih mesta tj. krajeva Srbije. U pitanju su sledeća zanimanja tj. specijalizovana znanja iz sledećih oblasti:\n– za procenu građevinskih objekata i građevinskog zemljišta;\ntehnika – za procenu opreme svih vrsta\nsaobraćaj – radi procene vozila i mehanizacije\npoljoprivreda – radi procene poljoprivrdnog zemljišta i voćnjaka i\nšumarstvo – u cilju procene šumskog zemljišta i šuma\nU oblasti tehnike poželjno je usko specijalizovano poznavanje jedne oblasti (npr: mašine alatljike, oprema u mlekarama, oprema kamenoloma, pekare, oprema tekstilne industrije i trikotaže i slično). Kod oblasti saobraćaja moguće je i poželjna je specijalizacija na putnička i privredna vozila, sa jedne, i mehanizaciju sa druge strane.\nPotencijalni saradnici treba da poseduju visoku, višu ili srednju stručnu spremu. Naročito je važno dosadašnje radno iskustvo, a kod građevinaca - i poznavanje tržišta nekretnina na teritoriji tj. gradu u kom potencijalni saradnik ima boravište.\nOd ostalih uslova i veština - potencijalni saradnici treba da poseduju sopstveno putničko vozilo, digitalni fotoaparat i PC računar, kao i znanje rada u MS Officu – pre svega u Wordu.\nAgencija „Olimpija“ sprovodi istraživanje tržišta za privredna društva, preduzetnike, banke, javna preduzeća i ustanove. Za potrebe državnih organa, lokalnih samouprava, političkih organizacija i različite vrste udruženja (građana i pravnih lica) vrši se istraživanje javnog mnenja.\nU istraživanju se obavlja prikupljanje primarnih i sekundarnih podataka, a njihova obrada se vrši primenom matematičko-statističkih metoda i alata.\nAgenciji "Olimpiji" je potreban saradnik koji će učestvovati u realizaciji kompletnog projekta istraživanja: definisanju projektnog zadatka, planiranju aktivnosti, organizaciji prikupljanja podataka, obradi i analizi prikupljenih informacija, kao i sačinjavanju izveštaja.\nPoželjno je da zainteresovano lice ima diplomu ekonomskog fakulteta, kao i da vlada nekom od statističkih softwerskih alata, ili excelovim statističkim funkcijama.\nProdaja i posredovanje\nPored navedenih specijalista, Agenciji „Olimpiji“ su potrebni i saradnici za prodaju usluga i posredovanje kod stupanja u kontakt sa potencijalnim klijentima. Zadatak ovih saradnika je nalaženje klijenata za izradu biznis planova, procena, studija opravdanosti, finansijskih analiza, različitih ekonomskih programa, istraživanje tržišta, registracije i preregistracije preduzeća i specifičnih pravnih usluga preduzećima.\nSaradnici za prodaju usluga i posredovanje mogu i sami učestvovati u realizaciji projekata, ukoliko raspolažu potrebnim znanjima i iskustvom.\nSaradnja sa svim zainteresovanim licima se zasniva na projektnom principu. Pored fizičkih lica, zainteresovani smo i za saradnju sa pravnim licima i agencijama, biroima - posebno iz sektora računovodstvenih usluga.\nLica zainteresovana za saradnju u nekoj od navedenih oblasti mogu da pošalju dopis o nameri da se uspostavi saradnja kao i svoj CV, preko naše Ova adresa el.pošte zaštićena je od spam napada, treba omogućiti JavaSkript da biste je videli adrese: Ova adresa el.pošte zaštićena je od spam napada, treba omogućiti JavaSkript da biste je videli


Bi-Bi-Si: Kosovo skrenulo sa evroatlantskog puta\n14/12/2018 | 09:30 ⇒ 14:06 | Autor: SRNA\nAko je samoproglašeno Kosovo posvećeno evroatlantskom putu, onda ga je u posljednjih nekoliko sedmica značajno napustilo, a posljednji postupci Prištine predstavljaju odstupanje od dugogodišnjeg statusa "ljubimca zapadnih sila", ocjenjuje Bi-Bi-Si.\nAlbanci protestuju u PrištiniFoto: AFP\nBritanski medij napominje da je samoproglašeno Kosovo prvo uvelo carine na robu iz centralne Srbije i BiH, koje su kasnije povećane na 100 odsto, a da se sada poslanici samoproglašenog Kosova pripremaju za glasanje o osnivanju vojske.\nDopisnik Bi-Bi-Sija za Balkan Gaj Deloni napominje da su obje mjere vlasti samoproglašenog Kosova suprotne upozorenjima, prijetnjama i pozivima Evropske unije i NATO-a.\nNavodi da će današnjim glasanjem, bezbjednosne snage samoproglašenog Kosova, koje imaju 4.000 pripadnika, biti preinačene u profesionalnu vojsku na teritoriji na kojoj su od 1999. godine raspoređene NATO snage.\nGlasanje je razljutilo premijerku Srbije Anu Brnabić, koja je čak govorila o mogućem odgovoru srpske vojske, dok je predsjednik Srbije Aleksandar Vučić zatražio podršku Rusije i Kine, piše Deloni.\nDeloni napominje da Srbija nove snage koje će kontrolisati vlasti u Prištini, vidi kao prijetnju srpskom stanovništvu na Kosovu i Metohiji.\nDopisnik Bi-Bi-Sija podsjeća da se do prije tri mjeseca na području zapadnog Balkana govorilo samo o razmjeni teritorije između Srbije i samoproglašenog Kosova, činu koji bi trebalo da okonča spor dvije strane, nakon šestogodišnjih pregovora uz posredništvo Brisela.\nBi-Bi-Si piše da posljednji postupci predstavljaju odstupanje samoproglašenog Kosova od dugogodišnjeg statusa "ljubimca zapadnih sila".\nU tekstu Bi-Bi-Si podsjeća da se na Kosovu i Metohiji nalazi najveća civilna misija EU i misija KFOR-a i da se području pruža velika međunarodna humanitarna pomoć.\nDeloni navodi da komentar premijera samoproglašenog Kosova kako visoka predstavnica EU za spoljnu politiku i bezbjednost Federika Mogerini "guši pregovore Beograda i Prištine", vidi kao "ujed za ruku koja hrani Kosovo skoro dvije decenije".\nMogerinijeva je ranije istakla da je uvođenje carina protiv duha saradnje u regionu i da očekuje da samoproglašeno Kosovo povuče odluku i da je uvjerena da strane mogu da nastave dijalog.\nStručnjak za Balkan u Londonskoj školi ekonomije i političkih nauka Džejms Ked Lindzi istakao je da je za odnose Beograda i Prištine zabrinut više nego ikad i naglasio da dijalog već godinama nije dobar.\nBi-Bi-Si dodaje da je potez osnivanja vojske samo pogoršao situaciju u odnosima dvije strane.\nAgencija navodi da je nezamislivo da će samoproglašeno Kosovo okrenuti leđa EU, ali da trenutno pokazuje nezainteresovanost za odnose sa Briselom.


Erdoan traži pomoć NATO-a, EU zahteva povlačenje migranata\nTurski predsednik Redžep Tajip Erdoan u Briselu\nTurski predsednik Redžep Tajip Erdoan tražio je u ponedeljak tokom posete Briselu od NATO-a "konkretnu pomoć" u sukobu u Siriji,.\n"Očekujemo konkretnu pomoć od strane svih naših saveznika. NATO je u kritičnom procesu u kome jasno treba da pokaže solidarnost", rekao je Erdoan posle sastanka sa generalnim sekretarom NATO-a Jensom Stoltenbergom.\nOn je istakao da Ankara želi da Alijansa u potpunosti primeni odluke donete 2012. i 2015. o tome da se podrže turske vazdušne snage.\nErdoan je došao u sedište EU posle svoje odluke da otvori turske granice migrantima i izbeglicama koje se nalaze na njenoj teritoriji da bi naterao evropske zemlje da pruže podršku turskim političkim i humanitarnim rešenjima u Siriji. U Turskoj se nalazi 3,6 miliona sirijskih izbeglica.\nBlizu milion ljudi u sirijskoj provinciji Idlib na severozapadu zemlje pobeglo je ka turskoj granici posle ofaznive sirijskih snaga koje vazdušno podupire Rusija, stavljajući Ankaru pod pritisak.\n"Naši saveznici treba da pokažu solidarnost sa našom zemljom bez diskriminacije i bez politikih uslova", rekao je Erdoan.\nOn je istakao da je vrlo važno da pomoć koju Turska traži bude data bez odlaganja.\nErdoan je takođe zamerio Grčkoj što optužuje Tursku da je kriva za novu migrantsku krizu.\n"Neracionalno je i neuviđavno da jedan saveznik, jedna susedna zemlja svaljuje krivicu na Tursku", rekao je Erdoan.\nStoltenberg je rekao tokom sastanka da je NATO već investirao više od pet milijardi dolara u Tursku, uključujući u vojne baze i lokacije za radare.\nIstovremeno, nemački poslanik u Evropskom parlamentu Manfred Veber je rekao da je “preduslov za bilo kakvu dodatnu pomoć EU Turskoj da zaustavi podršku ilegalnom prelasku migranatapreko granica i povuče ih”.\nPredsednica Evropske komisije Ursula von der Lejen je izjavila uoči sastanka sa Erdoanom da događaji na tursko-grčkoj granici “jasno ukazuju na politički motivisani pritisak na spoljašnje granice EU.”\nPrema sporazumu dve strane iz 2016, predviđeno je da vlasti u Ankari zaustave priliv migranata na stari kontinent u zamenju za šest milijardi evra pomoći sirijskim izbeglicama u Turskoj, njen ubrzani put ka članstvu u EU, ukidanje viza turskim građanima u evropske zemlje.\nMeđutim, odnosi Brisela i Ankare su zahladneli nakon neuspelog državnog udara protiv Erdoana iz jula 2016. EU optužuju turske vlasti da su to iskoristile za obračun sa neistomišljenicima, te kršenje demokratskih normi i vladavine prava.


10-05-2020 20:32 Ratni izveštaji Sirija / Irak Svet Planeta Video\nBroj umrlih od džihadističke operacije na severozapadu Hame u Siriji i dalje raste, a izveštaji kažu da je preko 30 vojnika Sirijske arapske armije (SAA) ubijeno.\nPrema poslednjem izveštaju s terenske uprave Guame, broj smrtnih slučajeva sirijske vojske procenjuje se između 30-40, jer se ostaci sirijskih vojnika i dalje nalaze oko grada Al-Tanjarah.\nVeliki broj smrtnih slučajeva u severozapadnoj Hami napravio je sinoćnji napad operativne ćelije povezane s Al-Kaidom "Buđenje vernika" koja je najsmrtonosnija ćelija u poslednja dva meseca. Izvor iz SSA rekao je da je napad počeo kada su džihadisti uspeli da zađu iza linija sirijske vojske kako bi napravili zasedu kod Al-Tanjarija.\nVećina vojnika koji su se tamo rasporedili ubijeni su pre nego što su se džihadistički pobunjenici vratili na svoje linije u severnom delu Al-Ghab ravnice. Od ovog napada, Sirijska arapska vojska izvodi non-stop artiljerijske i raketne udare na položaje džihadista, a neki izveštaji čak ukazuju na operaciju koja je u toku.\nKako nastaju spektakularni snimci iz pilotskih kabina pogledajte OVDE!


Do kraja maja projekat sanacije klizišta | Palelive.com\nPočetna Regija Foča Do kraja maja projekat sanacije klizišta\nDo kraja maja projekat sanacije klizišta\nFOČA – Direktor Instituta za urbanizam, građevinarstvo i ekologiju Republike Srpske Stevan Jovanović izjavio je danas Srni da bi do kraja maja ove godine trebalo da bude sačinjen projekat za sanaciju klizišta i uređenja područja spomen-kompleksa „Tjentište“.\n„Završeni su istražni radovi na terenu, nalazi su obrađeni u laboratoriji, a izvještaj bi trebalo da bude završen u naredna dva dana. Nakon toga će projektanti početi sa izradom projekta za sanciju klizišta“, rekao je Jovanović.\nOn je istakao da je Zavod za geologiju dao informacije projektantima važne za izradu projekta za sanciju klizišta i uređenja područja spomen-kompleksa „Tjentište“.\nUsljed obilnih padavina 3. februara ove godine, na Tjentištu se pokrenulo klizište koje je odnijelo pola brda i ugrozilo prostor na kome se nalaze spomen-kosturnica i spomenik Bitke na na Sutjesci.\nPrethodni članakU subotu otvaranje izložbe slika i skulptura Milivoja Unkovića\nNaredni članakOdržano humanitarno guslarsko veče


Od „Telekoma” građanima po 70 evra\nVesti izvor: Kamatica, Politikam, Dnevnik\nVlada Srbije odredila je da tržišna vrednost kapitala „Telekoma Srbija” iznosi 2,27 milijardi evra, a građanima će biti podeljeno 15 odsto od ukupno milijardu „Telekomovih” akcija. Početna cena jedne akcije na berzi, shodno tome, biće 2,27 evra, a kako je određeno, svaki građanin će dobiti po 31 akciju, što znači da će iznos koji će dobiti oko 4,8 miliona punoletnih osoba biti oko 70 evra.\nZaposlenima i bivšim zaposlenima u „Telekomu” pripašće 6,94 odsto besplatnih akcija ovog preduzeća.\nPodela akcija, kako nezvanično saznajemo, trebalo bi da počne pre izbora, a Vlada je zadužila „Telekom” da sprovede sve neophodne aktivnosti kako bi se omogućila raspodela i trgovina njima na berzi. Što se konkretne procedure tiče, ona bi trebalo da bude ista kao kada su pre nekoliko godina podeljene akcije NIS-a i Aerodroma „Nikola Tesla”.\nSagovornici „Politike” već su upućivali savete građanima u vezi sa prodajom akcija „Telekoma”, koje, po svemu sudeći, stižu pre Đurđevdana. Nenad Gujaničić, glavni broker investicione kompanije „Sinteza invest” preporučuje prodaju samo onima kojima je novac odmah potreban, dok Ivana Pešić, direktorka finansijskog portala „Kamatica”, smatra da nema nijednog signala koji govori da bi akcije „Telekom Srbija” trebalo prodati odmah, jer će njihova vrednost zasigurno rasti.\n– Neto dobit kompanije znatno je porasla, a ključno je znati i koliko preduzeće radi na unapređenju svog poslovanja, što je iskazano investicijama. U slučaju „Telekoma Srbija” nivo investicija povećan je u odnosu na prethodnu godinu za 12,5 procenata. U modernizaciju mreže i razvoj usluga i servisa u 2010. godini investirano je 15,95 milijardi dinara. To sve zajedno govori da „Telekom Srbija” dobro posluje, a ako se ima u vidu činjenica da su kompanije iz oblasti telekomunikacija na berzama u celom svetu visoko vrednovane kod investitora, logičan zaključak je da se povećanje dobiti i bolji poslovni rezultati mogu i nadalje očekivati – zaključuje Ivana Pešić.\nI Branko Radujko, generalni direktor „Telekoma Srbija” već je ukazivao na to da će vrednost akcija te kompanije vremenom rasti.\nCifra od 2,27 milijarde evra znači i da je Vlada vrednost „Telekoma” utvrdila na nešto višem nivou nego kada je pre nekoliko meseci od grčke kompanije OTE otkupljeno 20 odsto akcija našeg operatera. Tada je Grcima za petinu vlasništva „Telekoma” plaćeno oko 380 evra, što je ukazivalo na vrednost „Telekoma” od 1,9 milijardu.\nIstovremeno, na ovaj način biće stvoreni svi uslovi da „Telekom” izađe na berzu, budući da je prošlogodišnji tender za prodaju 51 odsto akcija proglašen neuspešnim. Tada je Vlada za taj paket tražila minimalno 1,4 milijarde evra, dok je „Telekom Austrija”, kao jedini učesnik na tenderu, ponudio 950 miliona. Kako ponuda nije poboljšana, „Telekom” tada nije prodat.\nIako se u Vladinoj odluci navodi da je reč o „tržišnoj ceni” Telekomovih akcija, jasno je da o tome poslednju reč neće dati Vlada, već institucija nadležna za to – tržište.\nKao što je bio slučaj i s drugim besplatno podeljenim akcijama javnih i državnih preduzeća, tako će i cena Telekomovih akcija konačno biti utvrđena na Beogradskoj berzi, a sasvim je sigurno da će ona, kad se najzad pojave na tržištu, značajno varirati. Tako se raspon cene jedne akcije Naftne industrije Srbije kretao od 442 dinara pa do gotovo duplo više, 865. Cena hartija od vrednosti Aerodroma „Nikola Tesla” nije baš toliko varirala i kretala se od 421 dinar do 700.\nVeliko je pitanje i na koji je način Vlada utvrdila da cena jedne akcije Telekoma iznosi 2,27 evra. Do sada se o vrednosti potencijalnog paketa koji će građani dobiti u javnosti spekulisalo na više načina, ali nijedna od tih procena nije „pogodila” cenu od 70 evra. Naime, ukoliko bi se uzela procena privatizacionog savetnika da ta kompanija vredi 2,4 milijarde evra, „besplatni paket” bi vredeo 75 evra.\nUkoliko bi kao osnov bila uzeta knjigovodstvena vrednost kompanije od 1,4 milijarde, onda bi građanima trebalo da pripadne 46 evra, dok su u Agenciji za privatizaciju ranije taj paket procenili na 60 evra. Sličnu vrednost, oko 59 evra, on bi imao i kada bi Vlada kao repernu uzela cenu po kojoj je nedavno od grčke kompanije OTE otkupila manjinski paket od 20 odsto akcijskog kapitala. Kako god bilo, Vlada nije saopštila ništa o načinu na koji je izračunala cenu Telekomove akcije pa će to do daljnjeg ostati nepoznanica.\nPred prethodne izbore vlasti su građanima u žaru kampanje obećale da će od besplatnih akcija javnih i državnih preduzeća dobiti hiljadu evra, a danas je jasno koliko je to obećanje bilo prenaduvano. Trenutno jedna akcija NIS-a vredi 661 dinar, a Aerodroma 480. To znači da bi, ukoliko bi danas na berzi želeo da ih unovči, građanin mogao dobiti 3.785 dinara, odnosno 34 evra. Ukoliko procena Vlade o vrednosti Telekoma bude makar približno tačna, to bi značilo da smo do sada dobili beslatne akcije vredne stotinak evra, odnosno deset puta manje od olako obećanog bogatstva zabadava.\nDoduše, građanima je za podelu ostalo još jedno preduzeće, i to najveća „zlatna koka”, Elektroprivreda Srbije. Gotovo je nemoguće proceniti koliko bi EPS mogao vredeti ukoliko bi se jednog dana pojavio na berzi – pre svega zato što se uopšte ne zna da li će se to dogoditi, i kada, ali i zato što cene elektroenergetskih kompanija drastično zavise od cene struje. Odnosno, ukoliko bi EPS u trenutku kada izađe na slobodno tržište, i dalje, kao sada, prodavao struju jeftinije od tržišne cene, i njegova vrednost bila bi niža. Ukoliko bi je prodavao skuplje, toliko bi rasla i njegova cena.\nPo procenama analitičara Erste grupe, podela besplatnih akcija EPS-a mogla bi se desiti najverovatnije u 2013. godini. Ministarstvo energetike je procenilo EPS na oko pet milijardi evra. Ako se to pokaže tačnim, onda bi građani od EPS-a mogli očekivati po 150 evra. S druge strane, neke procene kazuju da bi, uz više cene struje, i EPS mogao vredeti osetno više.\nAkcije preostala dva preduzeća prvobitno namenjenih za besplatnu podelu – „Jat evejza” i „Galenike” – građani sigurno nikad neće videti, a pitanje je da li će te dve kompanije uopšte opstati u sadašnjem obliku. Građani bi trebalo da dobiju i po sedam deonica Akcionarskog fonda pojedinačne vrednosti 550 dinara.


ZDRAVSTVENI SEKTOR - Stranka za Bosnu i Hercegovinu\nZdravstvena zaštita je od posebnog interesa i primarni prioritet, odnosno temeljna odrednica kvaliteta ljudskog života i osnovni preduslov socio-ekonomskog razvoja. Stanje u našem društvu nas tjera na hitnu akciju i implementaciju niza mjera u cilju poboljšanja zdravstvene zaštite stanovništva.\nNažalost, nemaju svi građani ista prava po osnovu zdravstvene zaštite, što se može deklarisati kao povreda osnovnih ljudskih prava. Stranka za BiH je stava da je od ključnog značaja za zdravstveni sektor implementacija donesenih zakonskih rješenja u praksi, a posebno Zakona o zdravstvenoj zaštiti, Zakona o pravima i obavezama pacijenata i Osnovnog paketa prava za sve građane iz domena zdravstvene zaštite.\nOsnovni paket obavezne zdravstvene zaštite garantuje svakom građaninu jednaka osnovna prava iz oblasti zdravstvene zaštite, neovisno o mjestu prebivališta, te nacionalnoj i vjerskoj pripadnosti. U protekle dvije godine nova bolest, COVID-19, koja je zahvatila cijeli svijet, dodatno je razotkrila sve manjkavosti sistema zdravstvene zaštite (segregiranog, rascjepkanog, neuvezanog), koji u svakom novom valu bolesti zapada u blokadu. U takvom sistemu nedostaju sredstva za svakodnevne potrebe, a istovremeno kontinuirano se otkrivaju nove afere korupcije, neracionalnog i nenamjenskog trošenja sredstava izdvojenih za zdravstveni sektor.\nTakvo upravljanje je impliciralo da je Bosna i Hercegovina u svijetu rangirana među države sa najvećim procentom smrtnosti na milion stanovnika od virusa COVID-19. Kako bi se vratilo narušeno povjerenje građana u zdravstveni sistem i popravilo stanje u zdravstvu, Stranka za BiH planira usmjeriti svoje aktivnosti na Osnovni paket zdravstvene zaštite, koji je ozakonjen još 2008 godine u vrijeme kada su kadrovi ove stranke vodili Ministarstvo zdravstva na nivou federacije BiH, ali nikada nije implementiran u svom punom kapacitetu. Pacijent mora biti stavljen u fokus zdravstvenog sistema, a osnovna zdravstvena zaštita pružena jednako svim građanima.\nPravo na zdravstveno osiguranje ne smije biti ekskluzivitet, nego pravo koje moraju uživati svi građani Bosne i Hercegovine. U tom smislu je potrebno izvršiti optimizaciju cjelokupnog zdravstvenog sistema (PZ, BZ), uspostaviti efikasan nadzor nad trošenjem sredstava u zdravstvu, što prevashodno podrazumijeva centralizovanu nabavku lijekova, reagenasa, sanitetskog materijala, medicinske opreme. Neophodno je inovirati način finansiranja zdravstvenog sistema mjerama kao što su uvođenje akciza za alkohol, duhan, te urediti zakonski okvir za dopunsko i dobrovoljno osiguranje građana, te na nivou države Bosne i Hercegovine uspostaviti Ministarstvo ili Agenciju za zdravstvo.


Iz Microsofta tvrde da već rade na sljedećoj Xbox konzoli | recenzije.com\n207 pregleda 0 likes 0 komentara\nby recenzije.com on June 11, 2018\nXbox One X konzola je objavljena 2017. godine i praktično se radilo o unaprijeđenoj verziji Xbox One konzole, sa podrškom za 4K gaming. Ipak, Microsoft je sada objavio da je već počeo sa radom na sljedećoj Xbox konzoli. Kompanija je tokom svoje prezentacije na E3 konferenciji objavila da je tim arhitekata već poprilično odmakao sa razvojem nove Xbox konzole.\nŠef Xbox tima Phil Spencer, koji je objavio informaciju, nije otkrio konkretne detalje o konzoli i šta možemo očekivati kada je u pitanju hardver. Ovo nam sugeriše da nas od same objave dijeli barem nekoliko godina. Planovi i hardverske karakteristike nove Xbox konzole će se sigurno mijenjati tokom razvoja, ali je istaknuto da tim koji radi na uređaju teži tome da donese najbolji konzolni gaming. Microsoft nije jedini koji razvija konzolu sljedeće generacije, obzirom da je Sony ranije potvrdio da nas od sljedeće PlayStation konzole dijele barem tri godine.


Lajčak sa Abazovićem: CG mora izbjeći nazadovanje kad su u pitanju naporne reforme – Portal Nikšić\nLajčak sa Abazovićem:…\nLajčak sa Abazovićem: CG mora izbjeći nazadovanje kad su u pitanju naporne reforme\nCrna Gora mora izbjeći nazadovanje kad su u pitanju naporne reforme, kazao je evropski izaslanik za pitanje dijaloga Beograda i Prištine Miroslav Lajčak tokom sastanka sa potpredsjednikom Vlade Dritanom Abazovićem u Briselu.\n“Drago mi je što nastavljamo diskusiju koju smo započeli tokom moje nedavne posjete Crnoj Gori. Ponovo sam potvrdio da je EU čvrsto angažovana u Crnoj Gori. Istovremeno sam naglasio da Crna Gora mora izbjeći nazadovanje kad su u pitanju naporne reforme”, naveo je Lajčak na Tviteru.\nAbazović: Vlada će posvećeno raditi na reformama\nIz Vlade Crne Gore saopšteno je da je Abazović u Briselu imao odvojene susrete sa evropskim komesarom za životnu sredinu, okeane i ribarstvo Virginijusom Sinkevičiusom i Lajčakom.\nTakođe je naveo da će Vlada staviti veći fokus na aktivnosti u vezi zaštite i poboljšanja okoline, kao i na borbu protiv klimatskih promjena. Ovo će uključiti implementaciju seta međunarodnih mjera koje će brendirati Crnu Goru kao istinsku ekološku državu, u skladu sa Ustavom.\n,,Mi smo odlučni da nastavimo sa razvojem naše zemlje slijedeći principe zelene ekonomije, čiste energije i štiteći okolinu. Jasna demonstracija ovoga je bila jedna od prvih odluka Vlade – da trajno zabrani dalju izgradnju malih hidroelektrana kako bi se sačuvali crnogorski vodotoci kao jedni od naših najvećih prirodnih i razvojnih resursa”, kazao je Abazović.\nNa sastanku sa Lajčakom je istakao da regionalna saradnja i dobrosusjedski odnosi ostaju jedan od tri ključna prioriteta vanjske politike Crne Gore (pored evropskih integracija i djelovanja u okviru NATO struktura).\n„Spoljnopolitički kurs Vlade je članstvo Crne Gore u Evropskoj uniji i Vlada jasno stremi potrebnim reformama kako bi ubrzala proces zatvaranja pregovaračkih poglavlja“, zaključio je Abazović.


RTCG - Radio Televizija Crne Gore - Nacionalni javni servis :: Politika :: "Zabrinjavajući signali u post i predizbornim procesima"\n05. 02. 2021. 21:02 >> 21:03 2\nNIMANBEGU - POPA\nKao predstavnici autohtonog, ali brojčano malog naroda u Crnoj Gori sa posebnim senzibilitetom se odnosimo prema potrebi jačanja političkog dijaloga i otvoreno smo istakli zabrinjavajuće signale koji se dešavaju u vezi post i predizbornih procesa u Crnoj Gori, rekao je poslanik Albanske liste Genci Nimanbegu.\nKako navode, šefica delegacije Evropske unije Kristina Oana Popa razgovarala je sa Nimanbeguom i informisala ga o prioritetima u radu delegacije u Crnoj Gori.\nTeme razgovora su se, dodaju, odnosile na političku tranziciju vlasti, odnosima u Parlamentu, saradnji između pozicije i opozicije u Skupštini imajući u vidu prioritete koji vežu političke partije, a to je integracija u EU.\n"Tema razgovora takođe je bila i potreba za jačanjem dijaloga, posebno kod usvajanja zakonskih prijedloga koji bi vodile napretku a ne nazadovanju na evropskom putu Crne Gore", navodi se u saopštenju.\nNimanbegu upoznao je ambasadorku o stavovima Albanske liste u odnosu na tenzije u političkom životu Crne Gore koje se trebaju uzeti sa dosta odgovornosti, posebno od političkih partija koje predstavljaju glavne subjekte u većini, ali i u opoziciji Crne Gore.\n"Tranzicija vlasti treba da se tretira kao normalan proces koji prati i retorika i aktivnosti koje se podudaraju bez odlika revanšizma i konflikata. Kao predstavnici autohtonog, ali brojčano malog naroda u Crnoj Gori sa posebnim senzibilitetom se odnosimo prema potrebi jačanja političkog dijaloga i otvoreno smo istakli zabrinjavajuće signale koji se dešavaju u vezi post i predizbornih procesa u Crnoj Gori", istakao je Nimanbegu.\nSagovornici su zaključili da bojkot rada parlamenta nije dobar put rada, posebno u odnosu na pitanja koje zahtijevaju kvalifikovanu većinu a odnose se na pravosuđe i izborni proces.\n"Razgovaralo se i o neuključivanju manjinskih predstavnika i izvršnoj Vlasti, medijskim zakonima i brojnim pitanjima od interesa za građane Crne Gore. Albanska lista će nastojati da svim političkim subjektima bude partner na putu razvoja posebno čijenjenici potrebu za mirnim razvojem drustva u cilju integracije u EU", zaključeno je u saopštenju.\nGenci Nimanbegu Oana Kristina Popa Albanska lista\n01. 09. 2021. 6\nCG više nego ikada potrebno jedinstvo\n27. 08. 2021. 8\n21. 08. 2021. 3


Kako piše "Politika", kao zvanični predlagač izmena Zakona o izboru narodnih poslanika i Zakona o lokalnim izborima, nastupiće najverovatnije poslanička grupa SNS, "od čijeg lidera je i potekla ova inicijativa za spuštanje cenzusa, a moguće je da se to učini i u ime vladajuće koalicije".\nList navodi da se može očekivati da će cela koalicija stati iza ovog predloga, koji bi trebalo da se nađe pred poslanicima tokom februara, na vanrednoj sednici čije održavanje mora da zatraži najmanje 84 poslanika.\nA izmene se, po svemu sudeći, neće odnositi samo na spuštanje cenzusa nego će biti obuhvaćene i odredbe ovih zakona koji se tiču učešća na izborima partija nacionalnih manjina.\nPredsednik Srbije i lider SNS Aleksandar Vučić, naglasio je da će biti prirodni prag za manjinske stranke.\nKategoričan u stavu da neće biti stepenastog cenzusa koji bi, kako je rekao išao kontra interesu "onih koji su manji", dodao je da se prilikom smanjivanja cenzusa mora voditi računa da se ne pogorša status manjinskih grupa, odnosno da se njima ne poveća prirodni prag.\nMeđutim, to bi moglo da se dogodi ako zbog nižeg cenzusa više izbornih lista uđe u parlament (isto se odnosi i na lokalne skupštine).\nTo znači da će biti manje rasutih glasova, koji inače ne ulaze u obračun mandata, odnosno više izbornih lista kojima Republička izborna komisija (RIK) raspodeljuje mandate primenom sistema najvećeg količnika.\nPrema Zakonu o izboru narodnih poslanika, "mandati se raspodeljuju tako što se ukupan broj glasova koji je dobila svaka pojedina izborna lista podeli brojevima od jedan do zaključno sa brojem 250".\nU "svaku pojedinu izbornu listu" spadaju one koje su prijavile stranke nacionalnih manjina. Dobijeni količnici razvrstavaju se po veličini, a u obzir se uzima 250 najvećih količnika. Svaka izborna lista dobija onoliko mandata koliko tih količnika na nju otpada, navodi "Politika".


Kosovo Arhive - Radio Goraždevac\nPredstavnici Građanske inicijative “Srpski opstanak” tvrde da se o odluci kosovskih vlasti u vezi sa srpskim registarskim oznakama i ličnim kartama, pregovaralo u Briselu, te da iza toga, kako navode, stoje „zakulisne radnje“ koje su, prema njihovim rečima, postojale...\nKancelarija za KiM: Načelniku Kosovsko-pomoravskog okruga oštećen automobil; Izostali detalji iz KP\nNačelniku Kosovsko-pomoravskog okruga, Davoru Petkoviću, nepoznate osobe noćas su razbile staklo na privatnom automobilu, saopštila je danas Kancelarija za KiM. Iz Kosovske policije nismo uspeli da dobijemo potvrdu, kao ni više informacija o navodima ove institucije. Kancelarija precizira da je...\nSpecijalni izaslanik Evropske unije za dijalog Beograda i Prištine i druga regionalna pitanja Zapadnog Balkana, Miroslav Lajčak, posetiće Beograd od 29. juna do 1. jula, saopštila je Delegacija EU u Srbiji. Tokom ove posete, kako je najavljeno, sastaće se sa...\nZavršen pretres kosovske policije u Goraždevcu (VIDEO)\nPolicija Kosova napustila je Goraždevac zajedno sa danas uhapšenim Miloradom Đokovićem, nakon što je izvršena premetačina i pretres Privremenog Organa zs Peć koji se nalazi u Goraždevcu. Tom prilikom blokiran je kompletan centar Goraždevca, čak ni novinari Radio Goraždevca...\nPetković otvorio novi pogon fabrike „Jumkos“ u Z. Potoku\nDirektor Kancelarije za KiM Petar Petković, koji povodom Vidovdana boravi u dvodnevnoj poseti Kosovu, otvorio je danas novi pogon fabrike „Jumkos“ u Zubinom Potoku. Potom je obišao i centralu i radni pogon ove fabrike, a trenutno se nalazi u...\nAnketa: Većina Mapu puta o energetici ne vidi u korist Severa\nSever Kosova dogovorom o energetici ne dobija samostalnost, smatra više od 61% naših čitaoca, od njih 1850 koji su odgovarali na naš upitnik tokom potekla tri dana. Istovremeno, skoro 58 odsto njih smatra da nedavno postignuta mapa ne ide...\nKosovska policija uhapsila je osobu osumnjičenu za prevaru više građana time što je od njih tražila novac, navodeći da će im zakazati termine za radne vize u ambasadi jedne države. Iz policije navode da je uhapšeni A. B. (1994) u...\nManifestacija „Kosovska pita“ sutra u Donjoj Gušterici\nManifestacija "Kosovska pita", prva po redu, biće organizovana sutra u Donjoj Gušterici (opština Lipljan). Zainteresovani se mogu prijaviti za učešće istog dana od 9h, u porti crkve Kneza Lazara. "Pozivamo sve naše vredne sugrađane da udruženim snagama prezentuju veštine kulinarstva i...\nPeć: Konferencija o dostignućima projekta za bolju vladavinu prava\nU cilju promocije projekta „Jačanje veza između civilnog društva i javnih institucija za promociju vladavine prava na Kosovu“, predstavnici NVO Human i njihovi partneri predstavili su danas u Peći dosadašnja dostignuća ovog projekta. Izvršni direktor NVO Human Samir Zajmi, govorio...\nEmilija Redžepi: Albin Kurti nije protiv kosovskih Srba\nZamenica premijera u Vladi Kosova, koja je zadužena za zajednice, Emiija Redžepi kazala je u intervjuu za Radio Goraždevac da su mnoga pitanja koja se tiču nevećinskih zajednica i dalje aktuelna. „I dalje je aktuelno to stanje oko nezaposlenosti svih...


Naredne godine planirana izgradnja nečega što smo dugo čekali - PODOVI\nVesti Naredne godine planirana izgradnja nečega što smo dugo čekali\nIzgradnja biciklističke staze Novi Sad – Beograd trebalo bi da počne naredne godine na radost svih onih koji su ovu vest sa nestrpljenjem čekali. Naime, pokrajinski sekretar za privredu i turizam Ivan Đoković naveo je da je ovo najveći projekat u oblasti izrade projektno-tehničke dokumentacije za izgradnju bicklističke infrastrukture koji Sekretarijat za privredu i turizam radi zajedno sa Ministarstvom trgovine, turizma i telekomunikacija.\n„Mislim da će već u februaru ili martu moći da se raspiše tender za gradnju i da počne izvođenje građevinskih radova“, rekao je Đoković i dodao: „To će biti dvosmerna staza punog profila, sa vertikalnom i horizontalnom signalizacijom. Namera nam je da je digitalizujemo sa wi-fi stanicama, punktovima za elektro bicikle i slične stvari, postavićemo razne senzore i očekujem da ćemo napraviti nešto zaista za ponos. To će ne samo dovesti do nove turističke tražnje, nego će povezati lokalne samouprave i omogućiti svakodnevnu komunikaciju i cirkulaciju ljudi i naravno dovesti do povećanja njihove bezbednosti“.\nPrema njegovim rečima, izgradnja biciklističke staze nalazi se u nacrtu republičkog budžeta za narednu godinu, jer će izgradnju finansirati država.\nPrethodni tekstModerna tehnologija u dodiru sa tradicionalnim materijalima\nSledeći tekstGradi se multifunkcionalni kompleks na obodu Vračara


Četvrtu godinu zaredom šampion Srbije će igrati u jesenjem delu nadmetanja pod okriljem UEFA, a mnoge je, ponajviše same igrače sa Marakane, iznenadilo ono što se desilo odmah posle pobede nad Araratom u Nikoziji.\nPodsetimo, FK Crvena zvezda je u odlučujućem meču, na neutralnom terenu usled ratnih dešavanja u Jermeniji, izborila plasman u grupnu fazu (za koju je žreb u petak), i to nakon bolne eliminacije u kvalifikacijama za Ligu šampiona. Tada uzdrmanoj, sada srećnoj ekipi - trener Dejan Stanković je čestitao. I to na poseban način.\nKako je Zvezda četvrti put uzastopno obezbedila jesen u Evropi\nNaime, kada su se okupili, zagrlili i stali u krug, Stanković je "ušao" u sredinu, kleknuo i poručio:\n"Da vam se - poklonim. Zaslužili ste. Jedno veliko - hvala."\nA dok su igrači ćutali i zatečen islušali šta im trener priča, Dejan Stanković je dodao:\n"Ništa u životu nije lako. Zato hoćemo da radimo, da napredujemo, da nam se ne dešavaju (onakve stvari) u poslednjih 20 minuta, jer mi smo mnogo bolji od njih. Sve ide u vodu, sportski clj je ostvaren. Sad idemo na naš cilj, a to - rast tima. Svi zajedno, k'o jedan. Hvala vam još jednom, od srca!".\nIgrači su potom oduševljeno pozdravili trenera, a onda se iz njihovog "zagrljenog kruga" čuo glas "Iznad svega...", na šta su svi zdušno odgovorili:


Dačić: Italija je naš tradicionalni prijatelj\n15 oktobar, 2013\nPremijeri Srbije i Italije, Ivica Dačić i Enriko Leta pred italijansko-srpski samit u Ankoni, 15. oktobar 2013.\nPremijer Srbije Ivica Dačić učestvovao u italijansko-srpskom samitu u Ankoni gde su dve zemlje potpisale četiri međudržavna sporazuma.\nUz veliku medijsku pažnju, danas je u Ankoni održan treći italijansko-srpski samit, sa koga je premijer Italije Enriko Leta poručio da njegova zemlja podržava približavanje Srbije EU i da je Balkan jedan od osnovnih dimenzija italijanske spoljne politike.\nUz poruku da Italija želi Srbija postane 29. zvezdica na evropskoj zastavi, italijanski premijer Enriko Leta je danas u Ankoni dočekao delegaciju Srbije predvođenu predsednikom Vlade Ivicom Dačićem i potpredsednikom Aleksandrom Vučićem. Po završetku trećeg samita vlada Italije i Srbije Leta je istakao da ovaj susret pokazuje koliko su Italiji važni bilateralni odnosi u spoljnoj politici i ekonomiji.\n"Italija će bez prestanka nastaviti da podržava najbrže i najefikasnije približavanje Srbije EU. Za nas ulazak Srbije u Evropsku uniju predstavlja nacionalni prioritet", rekao je premijer Italije.\nPremijer Srbije je izrazio nadu da će sledeća godina za Srbiju biti bolja jer tada Evropskom unijom predsedavaju Grčka i Italija – dve prijateljske zemlje Srbije. Dačić je naglasio i da Srbija smatra Italiju svojim najvećim prijateljem na Zapadu i da je njen najznačajniji spoljnotrgovinski partner.\n"Mi smatramo da je Italija naš višegodišnji, tradicionalni prijatelj i da Italija treba da zauzme svoje mesto na Balkanu. Ako ga ne zauzme – zauzeće ga neko drugi", smatra premijer Srbije.\nDačić je istakao je da je Italija pretekla druge partnere Srbije po investicijama i da je sada ispred Nemačke i Rusije. Uz Fijat, u Srbiji posluje oko 600 kompanija iz Italije, najviše u tekstilnoj industriji, gde je zaposleno više od 25.000 ljudi i sa prometom od oko 2,5 milijarde evra, rekao je Dačić.\nTokom današnjeg samita u Ankoni potpisana su i četiri međudržavna sporazuma.


"Neophodna korekcija ŠVAJCARSKE FORMULE za usklađivanje penzija"\nPredsednik Partije Ujedinjenih penzionera Srbije (PUPS) Milan Krkobabić rekao je da se zalaže za korekciju “švajcarske formule” za usklađivanje rasta penzija koja se trenutno primenjuje.\nOn je, gostujući na TV Prva, rekao da do dogovora može da dodđe u sveobuhvatnoj temeljnoj javnoj raspravi koja treba da prethodi izmenama i dopunama Zakona o PIO.\n“U toj javnoj raspravi treba da učestvuju renomirani politički faktori, osvedočeni stručnjaci, predstavnici udruženja penzionera, Fiskalni savet”, rekao je Krkobabić.\nPodsetio je da je s predsednikom Srbije Aleksandrom Vučićem postignuta saglasnost da se koriguje postojeći model “švajcarske formule” i da je Vučić najavio mogućnost da se penzije ubuduće obračunavaju po “švajcarskom modelu plus plus”.\n“Švajcarska formula, koju su penzioneri Srbije dugo čekali, predstavlja bitan iskorak, jer isključuje arbitrarnost pojedinaca, ali nije idealna. Računica je veoma jednostavna: zarade rastu 10,6 odsto, a penzije svega 5,9. Jasno je da penzije gube trku sa zaradama“, rekao je Krkobabić.\nDruga slabost, prema njegovim rečima, je što se primenom stalno povećavaju razlike između najviših i najnižih penzija, pa penzija od 100.000 dinara raste za 5,9 odsto, što je 5.900 dinara, a poljoprivredna od 10.000 svega 590 dinara.\nKrkobabić je rekao da je sugestija Međunarodnog monetarnog fonda (MMF) da učešće penzija u bruto domaćem proizvodu (BDP) ne pređe deset odsto, a to je i stav Fiskalnog saveta, ali “ako i dalje budemo imali snažnu privrednu aktivnost, uz rast produktivnosti i očekivani rast zarada, a učešće penzija bude manje od deset odsto BDP-a, otvara se prostor za vanredno usklađivanje penzija”.\nDodao je da će podržati korekciju “švajcarske formule” pre svega, u delu koji se odnosi na usklađivanje prema rastu zarada, i to tako da se sa sadašnjih 50 odsto, taj procenat poveća na 60, 70 ili čak 80 procenata, kao što je to u Holandiji.\nPredsednik PUPS-a je naglasio da je PUPS-ova formula 3P, ‘penzije, prate plate’ čijom primenom bi se penzije usklađivale isključivo prema rastu zarada u javnom sektoru.\n“PUPS i ja zalažemo se za socijalno odgovornu državu, koja brine o najugroženijim slojevima društva. Za starije od 65 godina, koji iz različitih razloga ne mogu da ostvare pravo na penziju, a nemaju druge prihode, predložićemo uvođenje garantovane penzije, kao posebnog socijalnog davanja”, naglasio je lider PUPS-a.\nmilan krkobabić/penzije/švajcarska formula


Sarajevo dobilo status grada filma UNESCO-a - FBL\nMirsad Purivatra direktor Sarajevo Film Festivala\n– Sretni smo što je Sarajevo upisano na listu kreativnih gradova UNESCO-a. Uspješna inicijativa i kvalitetna aplikacija gradonačelnika Skake i Grada Sarajeva su rezultirali ovim priznanjem ne samo gradu Sarajevu, nego i bogatoj bh. filmskoj tradiciji i kulturnoj baštini, Sarajevo Film Festivalu kao i filmskim radnicima koji su, u proteklih dvadesetak godina, ostvarili ogroman uspjeh u svijetu filma, predvođeni Danisom Tanovićem, Jasmilom Žbanić, Aidom Begić i drugima. Status grada filma UNESCO-a je samo početak onoga što Sarajevo može postati u naredne četiri godine provođenjem ozbiljnog i ambicioznog plana. Kroz različite projekte i podršku Grada Sarajeva, Kantona Sarajevo i Federacije BiH, te uvezivanja u međunarodne produkcije, može doći do ekspanzije filmske i TV produkcije. Proizvodnja kvalitetnih audiovizuelnih sadržaja, kao primarni cilj ove inicijative, će omogućiti kvalitetno filmsko obrazovanje mladih kadrova i njihovo zapošljavanje u filmskoj i drugim kreativnim industrijama’, izjavio je povodom priznanja Mirsad Purivatra, direktor Sarajevo Film Festivala.\nRazigrana balerina u devetom mjesecu trudnoće\nProšla objava adidas VRCT: Originalna koledžica kao must have komad ove jeseni\nSljedeća objava Nevjerovatne podvodne fotografije izgledaju kao barokna umjetnost\n50 nijansi zlostavljanja: 10 znakova nezdravog odnosa à la Christian Grey


Građanima stižu dividende - RoditeljSrbija.com\nNaslovna » Aktuelno » Građanima stižu dividende\n“Telekom” će 17. jula građanima, vlasnicima besplatnih akcija, podeliti dividendu od 267,53 dinara. Toliko na njihove račune treba da bude uplaćeno za ukupno 31 akciju koliko je svaki punoletni građanin dobio. Dividenda po akciji je, inače, 8,63 dinara. Podsećanja radi, prošle godine dobili su 362,7 dinara u proseku.\nStižu dividende i od NIS-a i od aerodroma\nGrađani vlasnici besplatnih akcija, koji ih nisu prodali, mogu da očekuju i dividende od NIS-a i od Aerodroma „Nikola Tesla”. Dividenda NIS-a će biti isplaćena u avgustu ili septembru i za pet akcija sleduje 181 dinar. Građani su dobili i po jednu akciju aerodroma i zato će do kraja godine dobiti 48,71 dinar dividende. Po osnovu akcionarstva u aerodromu njima do kraja godine sleduje i vanredna uplata zbog sklopljenog ugovora o koncesiji. Naime, francuski „Vansi” bi u septembru trebalo da isplati koncesionu naknadu od 501 milion evra koja pripada svim akcionarima pa srazmerno i građanima.\nPrethodni: Veliko letnje sniženje karata u Kombank dvorani\nSledeći: “Antmen i osa” u bioskopima- Taramount


UŽIVO Među zarobljenicima iz "Azovstalja" možda ima stranaca; Nastavlja se ofanziva LNR kod Popasne - 21.05.2022, Sputnik Srbija\nSpecijalna vojna operacija Rusije u Ukrajini se nastavlja. Fabrika „Azovstalj“ u Marijupolju je u potpunosti oslobođena, predalo se skoro 2.500 ekstremista dok je... 21.05.2022, Sputnik Srbija\nrusija – politika, rusija, donbas, kriza u ukrajini, ukrajina, novый onlaйn dlя beloй redakturы\n22:30 21.05.2022 (Osveženo: 07:54 22.05.2022)\nSpecijalna vojna operacija Rusije u Ukrajini se nastavlja. Fabrika „Azovstalj“ u Marijupolju je u potpunosti oslobođena, predalo se skoro 2.500 ekstremista dok je vođa nacista prebačen u oklopnom vozilu. Istovremeno, ukrajinske snage nastavljaju da granatiraju Donbas, a u petak mete su bile Gorlovka, Vladimirovka i humanitarni konvoj kod Popasne.\nSa ukrajinskih položaja na Jasinovatu ispaljeno je 10 raketa iz sistema "Grad".\nJedinice LNR nastavljaju ofanzivu u nekoliko pravaca od Popasne, rekao je predstavnik Narodne milicije Ivan Filiponenko.\nRanije je saopšteno, grad Popasna je po kontrolom Oružanih snaga Rusije i LNR a ukrajinske snage naterane su na povlačenje sa jednog dobro utvrđenog položaja u blizini grada.\n„U ovom momentu u gradu je mirno. Već nedelju dana nije otvarana vatra na civilne objekte, kuće, infrastrukturu. Zato se nadamo da će ubrzo da se normalizuje život“, rekao je on.\nNarodna milicija LNR preuzela je kontrolu nad uporištem ukrajinskih snaga južno od mesta Popasna, rekao je za Sputnjik jedna od pripadnika milicije.\nPrema njegovim rečima, to je bilo veoma dobro utvrđen položaj snaga Kijeva.\nSelo Tetkino, koje se nalasi u ruskoj Kurskoj oblasti nedaleko od granice sa Ukrajinom, bilo je meta granatiranja od strane ukrajinskih snaga, izjavio je gubernator regiona Roman Starovojt.\n„Oslobodilačka operacija za nas označava kraj rata“, rekao je Pušilin tokom sastanka sa liderom partije LDPR Leonidom Sluckim u Državnoj dumi Rusije.\nUkrajina je blokirala 21 turski brod u Odesi, a Kijev ih koristi kao živi štiti, prenela je agencija „Ajdinlik“.\nUkrajinski predsednik Vladimir Zelenski izjavio je da računa na razmenu zarobljenika, odnosno onih koji su se predali u „Azovstalju“.\n„Momci su dobili signal od vojske da imaju puno pravo da izađu i sačuvaju svoje živote. Dalje sve zavisi od toga šta su preuzeli na sebe Ujedinjene nacije, Međunarodni komitet Crvenog krsta i Ruska Federacija kada su obećali da će ukrajinska vojska biti bezbedna i da se može očekivati neki vid razmene“, izjavio je Zelenski.\n„Tokom proteklog dana, naši vojnici likvidirali su 23 ukrajinskih ekstremista, jedan vatreni položaj haubice D-30 kalibra 122 milimetra, dva tenka i dva borbena vozila pešadije. Zaplenjeno je jedno borbeno vozilo pešadije, dva oklopna transportera, jedan protivavionski top 3U-23-2 i tri teretna vozila“, navodi se u saopštenju.\nKako se ističe, tokom prethodna 24 časa, neprijatelj je na teritoriju DNR ispalio 294 granate i mine iz višecevnih raketnih sistema BM-21 „Grad“ kalibra 122 milimetra, topova kalibra 122 milimetra, kao i minobacača kalibra 120 i 82 milimetra.\n„Zaboravite na reč Rusi“: Savetnik ukrajinskog predsednika pozvao na derusifikaciju Donbasa /video/\n21 Maj, 09:56


Slijedi novo poskupljenje cigareta u BiH: Dodatna akciza 0,50 KM po kutiji - Portal 072info\nSlijedi novo poskupljenje cigareta u BiH: Dodatna akciza 0,50 KM po kutiji\nFond zdravstvenog osiguranja (FZO) Republike Srpske pozdravlja inicijativu Savjeta ministara BiH koja je upućena Upravi za indirektno oporezivanje, a odnosi se na uvođenje posebne akcize na duhan i alkohol kao dopunskog izvora finansiranja zdravstvene zaštite u Srpskoj i Federaciji BiH.\n“Ova inicijativa, koja je pokrenuta iz Republike Srpske, ukoliko bude realizovana, predstavljaće usklađivanje sa praksom drugih zemalja koje su prepoznale potrebu da je za finansiranje obavezne zdravstvene zaštite, osim doprinosa, potrebno obezbijediti i druge izvore”, saopšteno je iz FZO Republike Srpske.\nU Fondu ističu da je dodatno oporezivanje proizvoda štetnih po zdravlje logično opredjeljenje ne samo sa aspekta povećanja prihoda na osnovu povećanog rizika osiguranja, već i sa stanovišta uticaja na odgovornost građana prema očuvanju vlastitog zdravlja.\nPrema procjenama Fonda, samo po osnovu dodatne akcize na duhan u iznosu od 0,50 KM po kutiji cigareta, na osnovu prodaje u prošloj godini, bilo bi moguće obezbijediti više od 200 miliona KM na nivou BiH, što bi bilo od velike pomoći za stabilizaciju finansijske situacije u entitetskim zdravstvenim sistemima.\nZdravstvu Srpske pripalo bi oko 70 miliona KM, što je, na primjer, dovoljno za finansiranje godišnjeg troška za sve propisane lijekove na recept, navodi se u saopštenju.\nU FZO Srpske naglašavaju da se u zemljama EU teži tome da se iz dopunskih izvora obezbijedi bar 20 odsto ukupnog prihoda obaveznih zdravstvenih osiguranja, te da je najzastupljeniji izvor upravo dodatno oporezivanje po zdravlje štetnih proizvoda.\nDanas suđenje Živku Budimiru zbog posjedovanja oružja\nReprezentativci BiH u sjedećoj odbojci u polufinalu Europskog prvenstva


Vlast kaže da za smrad u Inđiji ne postoji rešenje - IN Medija\nDuže od deceniju građani Inđije u toku letnjih meseci ne mogu da otvore prozor zbog neprijatnog mirisa koji dopire iz pravca gde su smeštene fabrike „Kostas A Zakarija“ ali i „Farmina pet foods“.\nKako IN Medija saznaje, danas su stanovnici ulica 9 Jugovića, Maksima Gorkog i Bloka 63 razgovarali sa predstavnicima lokalne samouprave o pronalaženju rešenja problema koji, prema njihovim rečima, imaju sa kiparskom kompanijom „Kostas A Zakarija“.\nTokom leta stanovnici pomenutih ulica, kao i Bloka 63, u večernjim satima su mogli osetiti neprijatan miris, koji dolazi iz pravca industrijske zone u kojoj je sedište kiparske fabrike, koja se bavi preradom mesa i koja je glavni izvoznik za kinesko tržište.\nVladimir Gak nije imao vremena za sastanak\nPrema rečima stanovnika tog dela grada, jedini način da se izbore sa nesnošljivim smradom je obraćanje lokalnoj samoupravi. Međutim, iako je bio dogovor da predstavnici ulica 9 Jugovića, Maksima Gorkog kao i Bloka 63 razgovaraju sa predsednikom opštine Inđija Vladimirom Gakom, njih su danas primili šef kabineta Nemanja MIlojević i načelnik opštinske uprave Aleksandar Banić. Prisutni su bili i inspektori Odeljenja za inspekcijske poslove koji, prema rečima naših sagovornika, nisu ništa rekli.\n– Ne postoji Zakon koji rešeava neprijatne mirise i ukoliko vi znate za takav Zakon, fotokopirajte nam i dostavite nam, kako bi lokalna samopuprava mogla da ga sprovede – bio je odgovor načelnika i šefa kabineta.\nNaš sagovornik kaže da su nezadovoljni građani napomenuli da, pored kiparske kompanije „Kostas A Zakarija“, smrad dolazi i iz pravca fabrike “Farmina Pet foods” i da to stvara dodatni problem. Odgovor načelnika opštinske uprave Aleksandra Banića je bio kratak.\n– Farmina je uložila više od milion evra za dodatne filtere i ne možete reći da se neprijatan miris oseti kao ranije – rekao je Banić.\nA zatim je ponovo zatražio od prisutnih građana da mu proslede Zakon po kojem on i lokalna samouprava mogu da reaguju i da kazne pomenute fabrike zbog širenja neprijatnog mirisa u gradu. Rok za odgovor sa današnjeg sastanka nezadovoljnih građana i predstavnika vlasti u Inđiji je tri nedelje.\nDo tada, stanovnici ulica 9 Jugovića, Maksima Gorkog, Bloka 63 i ostalih će morati da se, po svemu sudeći, strpe, a predstavnici lokalne samouprave su obećali da će se, ukoliko ne nađu rešenje, obratiti resornom ministarstvu.\nTags Farmina pet foods, Kostas A Zakarija, Neprijatni mirisi, Opština Inđija Author admin\nPrethodna Previous post: Banstol: Dan sećanja na stradanje Srba u 13 zapadnokrajiških opština\nSledeća Next post: Konačno sređen put do spomenika Slankamenačkoj bici\nInđijska opština je jedna od tri opštine u Srbiji koja na svojoj facebook stranici, umesto grba ili znamenitosti veza...\nOstavite komentar na Niko nikad kao ja i nikad i niko, samo ja